Kemelut Politik Di Perlis, #PerlisIsSoSmall Trending Di Twitter

Umum mengetahui majlis perlantikan Menteri Besar Perlis semalam mengundang kemurkaan Raja Perlis atas ketidakhadiran sembilan ADUN BN dalam acara tersebut. Difahamkan hanya 3 ahli daripada Pakatan Harapan dan 2 ahli dari PAS yang hadir dalam acara tersebut. Lebih mengeruhkan keadaan apabila Menteri Besar Azlan Man dinasihatkan untuk meletak jawatan pula.

Sejak semalam #PerlisIsSoSmall mula trending di Twitter berikutan dengan drama yang berlaku dalam politik negeri terkecil di Malaysia ini. Hashtag itu mula trending dan disambut dengan meriah oleh rakyat Malaysia. Difahamkan bebenang bermula dengan Tweet ini.

It's been a while since the last time we play hashtag. Let's play the game. #PerlisIsSoSmall …..

Berikut kami kongsikan beberapa Tweet yang agak mencuit hati. Jangan marah ya orang Perlis.

#PerlisIsSoSmall 9 Adun couldn’t attend the officiating ceremony of the MB coz there’s not enough land to stand on

— #MalaysiaMemilih (@abdulnaem) May 24, 2018

#PerlisIsSoSmall when you use panorama mode on your camera, you dont have to rotate to take photo of the whole state.

— Effi Saharudin 🇲🇾 (@1Obefiend) May 24, 2018

#PerlisIsSoSmall the 100m sprint track ends in Kedah

#PerlisIsSoSmall they name Padang Besar solely to increase their self-esteem.

— Ridji Safwan (@JiiSafwan) May 24, 2018

#PerlisIsSoSmall the frozen food section of their Tesco’s is in Kedah

— Walski Vindicated 🇲🇾 (@walski69) May 24, 2018

#PerlisIsSoSmall the people tweeting about it is more than the total population of Perlis.

— Izz Kamal Hilmi (@izzkamalhilmi) May 24, 2018

It is exactly RM3 for you to get one end of Perlis to the other on Grab #PerlisIsSoSmall

— bread nad✊🏽 (@khaleesinadya) May 24, 2018

#PerlisIsSoSmall that when you're driving from Kedah & you blinked; suddenly you're already in Thailand

— Cik Karipap (@karipap_oksigen) May 24, 2018

#PerlisIsSoSmall you don’t need perfume. Harum manis is everywhere

#PerlisIsSoSmall that there’s no such thing as pertandingan lontar peluru. The last time they held the competition, Thailand took it as a declaration of war.

Namun ada juga pengguna Twitter yang agak terasa dan menganggap pengguna Twitter yang lain sedang memperlekehkan negeri tersebut.

sapa yang start #PerlisIsSoSmall nihh!!! pantang betul la dok perlekeh tempat asal aku nihh.. jgn dok bt pala tau dok kutuk2 negeri kami.. biaq kecil negeri kami tpi xkacau negeri org lain.. stop making this nossence words. please sling respect la

walaupun aku bukan orang perlis tapi aku sakit hati bila orang memperlekehkan perlis ni #PerlisIsSoSmall

— wanieyshahrin (@_wanieyshahrin) May 24, 2018

Guys, I don’t think we need to insult a whole state just bcoz their politicians are stupid. Let’s not make #PerlisIsSoSmall a trend

— Saudara Inbaraj (@Inbarajs) May 24, 2018

I find that "kebebasan bersuara" thing right now has make our peeps become more rude n less sensitive to others. Stop the #PerlisIsSoSmall tweets will ya?!

— Syazwani Zabidi (@syaz_815) May 24, 2018

Saya nak tegaskan kat sini bahawa hashtag #PerlisIsSoSmall adalah sangat offensive dan patut dihentikan

Yang Benar,Mewakili semua 7 orang rakyat Perlis

— JANGAN JAJJJ (@AkifHafie) May 24, 2018

Adakah anda salah seorang penyumbang Tweet yang menjadikan hashtag ini trending di Twitter?


Kemenangan Buat Muslim Rohingya, Mahkamah Antarabangsa Perintah Myanmar Hentikan Genosid

Kaum Muslim Rohingya mampu menarik nafas lega apabila Mahkamah Keadilan Antarabangsa (ICJ) telah mengeluarkan amaran tegas kepada Myanmar untuk menghalang pembunuhan umat Islam di sana.

“Kemenangan pertama”, kata Ro Nay San Lwin, aktivis Rohingya Muslim berusia 42 tahun.

“Rakyat saya, mereka sangat gembira dan berasa seperti hari ini keadilan telah disampaikan,” katanya. “Selepas penderitaan yang lama, suara mereka akhirnya mendapat sambutan.”

Kemenangan ini telah berjaya menarik nafas lega kepada para aktivis dan pelarian muslim Rohingya.

Mahkamah Keadilan telah meluluskan langkah awal dan memerintahkan kerajaan Myanmar untuk “mengambil semua langkah dengan kuasa yang ada” untuk menghentikan penganiayaan kumpulan minoriti negara itu.

Mereka turut diminta untuk melaporkan semula dalam masa empat bulan, kata Hakim Abdulqawi Yusuf ketika membaca ringkasan penghakiman.

Menurut keputusan mahkamah, fakta yang dilampirkan kepada PBB telah menetapkan bahawa wujud penganiyaan masyarakat Rohingya di Myanmar dalam bentuk pukul, pembunuhan beramai-ramai, rogol dan apa jua kekerasan seksual, kemusnahan kampung dan rumah, dan dinafikan hak untuk makan, berlindung dan apa sahaja keperluan hidup yang lain.

Keputusan ini hadir beberapa jam selepas pemimpin Myanmar, Aung San Suu Kyi mengakui bahawa jenayah perang ‘mungkin telah dilakukan’ oleh pihak tentera pada 2017 selepas kerajaan menafikan kenyataan saksi.

Bagi Menteri keadilan Gambia, Abubacarr Tambadou, berkata,”Para hakim sepakat memutuskan bahwa genoside tidak dapat ditolak ansur dan keperluan untuk Rohingya dilindungi adalah “kemenangan untuk keadilan antarabangsa”.

Jika anda yang lupa apa terjadi kepada kaum muslim di sana, jemput baca tulisan di bawah. Klik pautan di bawah untuk bacaan lanjut.

13 Fakta Tentang Situasi Sukar Pelarian Rohingya

Majoriti Rakyat Malaysia Tidak Setuju Jika Kaum Muslim Rohingya Ditempatkan Di Negara Ini

CCTV Dengan ‘Face Recognition’ Bakal Bantu Kurangkan Jenayah Di Selangor


5 Teknik Pemasaran Dato’ Siti Nurhaliza

Nota Editor: Penulisan bisnes tentang penyanyi kesayangan ramai ini ditulis oleh Tuan Khairul Hakimin Muhammad, dalam blognya KuahKari.com. Amat menarik untuk melihat Dato’ Siti daripada sisi pandangan yang baru. Teruskan pembacaan bisnes ini di bawah.

Ada ramai ikon tanah air yang sudah mempunyai ‘tempat’nya yang tersendiri untuk kita belajar bagaimana mereka boleh mencapai kedudukan sekarang. Menjadi satu sejarah hebat buat mana-mana individu yang bermula dengan sesuatu yang kecil, dan kini membawa satu empayar yang cukup gah di mata masyarakat dalam dan luar negara.

Dalam dunia pemasaran hari ini, ada satu nama yang kekal terpahat di bibir anak Malaysia tentang kekuatan dan pengaruhnya dalam industri seni suara dan kini dalam industri kosmetik. Beliau pada mulanya pernah digelar sebagai ‘minah’ kampung, kini menjadi ikon dan kegemaran segenap lapisan masyarakat. Tanyalah kepada yang muda atau tua, semuanya mengenali insan ini. Beliau sudah pun menjadi kesayangan kita semua. Beliau ialah – Dato’ Siti Nurhaliza (CTDK).

CTDK memulakan rentak memasarkan suaranya dengan memenangi bintang HMI pada tahun 1995, ketika baru berusia 16 tahun. Selepas itu beliau mengharumkan nama negara di Anugerah Emas Asia New Singer Competition di Shanghai Asia Music Festival, yang diadakan di Shanghai, China pada tahun 1999. Selepas itu, berturut-turut anugerah dan piala yang beliau menangi, sehingga kini ianya sudah mencecah sehingga 200 anugerah.

CTDK meneruskan rentak dengan alunan pelbagai muzik dan menunjukkan dengan jelas minatnya terhadap hampir semua genre muzik. Jika dilihat dalam kekuatan vokalnya, CTDK sangat pragmatik dalam mencuba satu-satu genre baru. Antara yang pernah menjadi kejutan kepada seluruh rakyat Malaysia ialah dengan fenomena lagu Cindai (lagu tradisional) yang sehingga kini menjadi lagu ‘hantu’ beliau.

Ada banyak perkara yang boleh kita pelajari daripada sudut pemasaran gaya CTDK. Lima perkara yang saya nyatakan di bawah ialah tentang bagaimana ikon ini menjadi ikutan masyarakat hari ini:

CTDK sangat konsisten dalam melakukan perkara yang diminatinya. Pada tahun 1995, beliau sudah menyebut yang beliau suka menyanyi, memasak dan pernah menanam hajat menjadi seorang polis, dan begitulah beliau sekarang. Beliau sangat konsisten dengan apa yang beliau sukai.

Ada beberapa situasi CTDK menunjukkan kekuasaan vokalnya dengan menyanyikan lagu berat. Pernah suatu ketika dulu CTDK telah membuat persembahan di satu acara anugerah di Singapura dengan menyanyikan lagu Amy Search, walaupun ketika itu berlaku sedikit masalah teknikal yang melibatkan mikrofon, CTDK tetap relaks, kool dan konsisten untuk memberi persembahan yang sangat hebat.

Dalam konteks konsisten juga, CTDK tidak penah mengalah dengan mencuba dan mengikut rentak dan alunan muzik-muzik baru. Lihat sahaja semasa Malaysia digegarkan dengan alunan world music, CTDK lantas mengeluarkan single Lagu Rindu yang dikeluarkan pada tahun 2005. Kelunakan suara CTDK yang tidak asing lagi menjadikan world music pada waktu itu sungguh meriah.

Apabila kita amati, gaya lantunan muzik dan alunan seni setiap lirik dan tempo lagu-lagu CTDK tidak pernah mengecewakan. Beliau menggunakan suaranya, iaitu asset beliau paling berharga, dengan baik, sehinggakan setiap lagu yang dipasarkan di corong-corong radio mampu menjadi halwa telinga kepada seluruh rakyat Malaysia.

Suara beliau yang sememangnya lunak digabungkan dengan elemen muzik, lirik yang indah-indah dan ketepatan tempo menyebabkan CTDK terus sahaja diminati oleh segenap lapisan masyarakat.Pada tahun 2009, CTDK telah mengeluarkan album ketuhanan yang berjudul Tahajjud Cinta yang mempunyai variasi lagu-lagu yang mendekatkan kita pada Tuhan. Keseronokan mendengar kelunakan CTDK pada waktu itu memang tidak perlu dipertikai, pada waktu itu ramai yang mendoakan beliau untuk bertudung dalam masa terdekat.

CTDK mempunyai aura yang sangat hebat. Figura ini terkenal dengan keprihatinan dalam apa sahaja masalah sosial yang dialami dan menjadi duri di kalangan masyarakat. Beliau juga pernah menyampaikan sebuah lagu yang ditujukan kepada golongan yang pernah terlibat dalam kancah dadah.

Perkara sebegini memperlihatkan kekuatan CTDK dalam arus media bukan sahaja sebagai figura yang hanya memasarkan seni suara, tetapi membawa peribadinya sendiri ke hadapan. Beliau sangat utuh dan teguh menjaga hati masyarakat dengan mengambil berat masalah-masalah yang sedang dihadapi oleh segenap lapisan masyarakat.

Sifat ini tidak ramai yang ada. Malah pada suatu ketika dahulu tokoh yang mempunyai sifat begini ialah Allahyarham Sudirman Haji Arshad. Kesamaan kedua-dua individu ini sangat ketara. Mereka berdua tidak pernah berhenti mencuba mana-mana lagu berat dan genre baru yang sedang hit di pasaran.

Jika kita lihat persembahan CTDK pada Anugerah Juara Lagu 2010, CTDK membawa lagu berjudul Lagu Untukmu bersama Azlan Typewriter yang mana ianya sungguh memukau hadirin, tidak kira sama ada di rumah ataupun di pentas utama ketika itu. Jika diingat kembali, CTDK tidak pernah mendapat keyakinan peminat-peminat untuk membawa lagu rock kerana suaranya yang cukup lembut dan sungguh bersantun, tetapi pada malam itu beliau memeranjatkan seluruh rakyat Malaysia.

Setiap kali digasak dengan pertanyaan populis atau mahukan gossip ‘rating’ tinggi, beliau sentiasa mengambil pendekatan ‘tiga saat’. Tiga saat ini diperlukan untuk beliau berfikir dan mengambil jalan paling bertenang untuk menjawab apa sahaja soalan yang ditanya oleh para wartawan.

CTDK dilihat sangat matang apabila dihadapkan dengan soalan-soalan yang sensitif, yang bisa mengguris hatinya sendiri. Tetapi disebabkan kematangan dan kerendahan budi yang beliau ada, menyebabkan wartawan juga amat menyantuni beliau. Lihat sahaja mana-mana video yang memaparkan sesi soal jawab bersama beliau, beliau akan mengambil masa beberapa saat untuk berfikir sebelum menjawab soalan-soalan tersebut. Itulah ‘tiga saat’ emas yang dipraktikkan oleh beliau untuk memasarkan diri secara tidak sengaja kepada umum.

Lima perkara ini kita boleh belajar dengan baik. Malah, dalam dunia pemasaran hari ini, ikon-ikon seperti ini sememangnya dikejar-kejar oleh peminat dalam beberapa aspek. Antaranya, peminat-peminat mahu membeli album, ada juga yang mahukan persembahan live daripada CTDK, manakala kami pula mahu belajar daripada ikon hebat ini tentang bagaimana beliau mencipta kekaguman daripada para usahawan yang mahu membina empayar perniagaan seperti beliau.

Buat para blogger, juga mana-mana rakan lain yang sukakan kisah sensasi, ambillah pendekatan yang elok dalam menyampaikan perkara yang baik-baik. Saya bukan fan CTDK, tetapi ada banyak perkara yang boleh kita pelajari daripada beliau.

Sememangnya CTDK mungkin tidak sempat untuk membaca penulisan ini, tetapi saya amat berharap rakan-rakan niaga yang lain dapat memberi perhatian sewajarnya tentang bagaimana untuk membina empayar perniagaan dengan kemahiran dan ilmu pengetahuan yang kita sendiri ada.

Kekuatan CTDK ialah keluarganya, pengurusnya, suaminya, malah semua peminatnya. Maka, dunia pemasaran beliau memang nampak mudah, tetapi beliau sebenarnya sudah menyemai lima perkara di atas untuk membina SimplySiti yang sudahpun tertebar jauh ke seluruh negara.

Tahniah CTDK, Kesayangan Rakyat Malaysia.

Khairul Hakimin Muhammad
Abuain Kitchen Studio.

LIKE dan FOLLOW Vocket di Facebook serta Instagram


Kemenangan Han Byul Di Big Stage 2019 Cetus Pertikaian Netizen

Program pertandingan Big Stage 2019 berakhir semalam dan telah menobatkan Han Byul sebagai juara diikuti Neeta di tempat kedua dan Adzrin di tempat ketika. Tahniah diucapkan kepada semua pemenang.

Jika anda lihat persembahan mereka semalam, pasti anda dapat lihat kekuatan dan bakat mereka dalam setiap persembahan yang mereka lakukan. Akan tetapi, setelah Han Byul diumumkan sebagai pemenang, ada segelintir netizen tidak berpuas hati dengan keputusan tersebut.

Malah, ada segelintir yang mempertikaikan kebolehan peserta Malaysia sehingga orang asing boleh menangi pertandingan tersebut. Selain itu, ada juga yang mengecam Han Byul dengan mengatakan tanpa rupa beliau tidak akan menang.

Malaysia dah takde talent dah ke sampai our own singing competition pun orang luar menang. https://t.co/etcQOYgyvw

— 𝔣𝔞𝔩𝔦𝔮𝔣𝔞𝔥𝔪𝔦𝔢 (@faliqfahmie) October 6, 2019

#BigStage2019 hahahahahahaha han byul menang undian sampah wkwkwkwkw klu xde undian, bai2 laa… pemuja kpop jgn marah lek2 chill

— Ashraff Azrhaniey (@AshraffAzrhanie) October 6, 2019

Berikutan itu, ada segelintir netizen yang mempertahankan Han Byul dengan menyatakan persembahan Han Byul konsisten setiap minggu dan tidak pernah mengecewakan merupakan faktor kemenangan beliau.

Selain itu, usaha yang luar biasa ditonjolkan oleh Han Byul untuk menyanyikan lagu berbahasa Melayu berjaya memukau ramai pihak. Tidak dapat dinafikan juga, persaingan yang hebat antara kesemua peserta menjadikan pertandingan ini lebih menarik.

Han Byul never disappoints the judges, fans and audiences whenever he is on stage!

His performances always consistent throughout the 8 Week.

He deserves to win because of the efforts he puts on! ❤🔥#BigStage2019

— MINO (@ameenurashraff) October 6, 2019

Both Neeta and Hanbyul are amazing.But this is not about not supporting local artists but Hanbyul deserves it. Where you can find a versatile singer like him nowadays?Neeta is amazing too but the fans like him more than her.

Congratulations to Hanbyul and Neeta #BigStage2019

— datebåY0 (@BLight0506) October 6, 2019

Bagi anda yang menonton Big Stage 2019 ini, apakah pandangan anda mengenai isu ini? Sebelum ini juga netizen bertikam lidah kerana artis KPOP menang anugerah ABPBH.

Netizen Pertikai Relevan Anugerah Khas Untuk Artis K-Pop Di ABPBH 32

Netizen Dakwa Pihak Pawagam Tempatan Sabotaj Tayangan Filem Motif

‘Tweet’ Maya Karin Tentang Pelajar Tidak Boleh Berbahasa Inggeris Cetus Perbalahan Antara Netizen


Kemenangan Malaysia Di Miss Universe 2019 Ditarik Balik, Pengacara Salahkan ‘Kesilapan’ Teknikal

Anugerah Kostum Kebangsaan Terbaik yang dimenangi oleh Malaysia sebentar tadi telah ditarik balik oleh pihak penganjur selepas terdapat kesilapan teknikal.

Sebelum ini, peserta dari Malaysia telah berjaya memenangi anugerah terbabit dengan gaya ‘A Peranakan Indulgence’, kostum ini direka oleh Carven Ong yang diilhamkan oleh warisan masyarakat Peranakan yang kaya dengan tradisi dan budaya.

Tetapi sebaliknya anugerah itu dimenangi oleh wakil dari Filipina, Gazini Ganados yang hadir dengan kostum berwarna kelabu

Harvey menjelaskan ia adalah kesalahan teleprompter yang dirujuk oleh beliau.

“Y’all gotta quit doin this to me.” 😂😂😂Damn, they did Steve Harvey dirty again. pic.twitter.com/Cpt0STASnb

— Liz Gonzales (@TheLizGonzales) December 9, 2019

Insiden sama turut terjadi pada tahun 2015 di mana Harvey turut tersilap mengumumkan pemenang.

Harvey dalam kenyataannya berkata pihak penganjur sepatutnya berhenti daripada melakukan perkara ini kepadanya.

Awal pagi tadi, kami menulis Anugerah Kostum Kebangsaan Terbaik di Miss Universe di menangi oleh Malaysia. Klik pautan di bawah untuk membaca.

Malaysia Rangkul Anugerah Kostum Kebangsaan Terbaik Di Miss Universe 2019


Kemenangan Trump Petanda Rakyat Amerika Ingin Kembali Mencari Jati Diri

2 bulan lepas, ramai anggap dunia sudah kiamat apabila rakyat Amerika memilih Donald Trump sebagai presiden baru mereka. Dalam masa kurang 10 hari lagi (20 Januari), Trump akan mengangkat sumpah sebagai presiden Amerika Syarikat yang ke-45.

Kalau kita masih menganggap 62 juta rakyat Amerika mengundi Trump (lebih ramai daripada jumlah penduduk Canada campur Australia) kerana mereka rasis, seksis dan xenofobia, kita betul-betul bodoh sombong.

Kita tidak dapat menerima Amerika yang ‘sebegini rupanya’ kerana kita telah diasuh dengan imej Amerika yang bebas nilai (tidak terikat dengan tradisi dan agama), boros, hedonis, tiada jati diri seperti yang dijaja oleh Hollywood.

Inilah ‘naratif arus utama’ tentang Amerika. Yang golongan jihadis sibuk memerangi ialah imej Amerika ini, imej Amerika menurut Sayyid Qutb. Sebenarnya, selain naratif arus utama ini, terdapat juga naratif arus pinggir yang jarang kita dengar.

Ramai menyifatkan kebangkitan naratif ini sebagai kebangkitan ‘populisme’, namun istilah ini bermasalah kerana ia merupakan kata lawan kepada ‘elitisme’.

Penggunaan istilah ‘populisme’ seolah-olah melihat penyokong Trump ini sebagai golongan marhaen dan jahil yang memerlukan bimbingan elit, sependapat dengan Clinton yang memanggil mereka sebagai ‘sebakul sampah’ (a basket of deplorables). Akibat daripada sikap takabbur ini, Clinton telah dibakul sampahkan.

Arus pinggir tersebut ialah ‘the Other America’ yang pernah dibincangkan oleh Samuel Huntington, sarjana sains politik yang terkenal dengan teori pertembungan peradaban (clash of civilizations) dalam bukunya Who Are We?: The Challenges to America’s National Identity (2004).

The Other America ini mempunyai definisi tentang jati diri Amerika yang berbeza dengan imej arus utama. Mereka memegang kepada nilai agama dan tradisi, ekonomikal, dan paling penting sekali, mereka melihat Amerika sebagai lambang sebuah nilai, bukan sekadar nama sebuah negara.

Amerika mewakili sebuah usaha murni untuk membentuk sebuah negara yang aman dan makmur yang diredhai Tuhan, menjadi ‘the last best hope of earth‘ atau ‘shining city upon a hill‘. Bagi mereka, Amerika ideal itu pernah wujud, tetapi telah dihancurkan oleh golongan elit sejak 100 tahun yang lepas.

Pada 1870-an, Amerika telah mengatasi Britain sebagai ekonomi terbesar di dunia. Kekuatan Amerika terletak pada ekonomi perindustrian dan dasar luar yang berkecuali.

Berkecuali bukan bermaksud Amerika mencintakan keamanan atau tidak bercampur tangan dalam negara lain kerana Amerika juga berperang dengan Mexico dan menjajah Hawaii dan Filipina ketika itu.

Cuma Amerika tidak melibatkan diri dalam pakatan politik antarabangsa di Eropah. Malah, Amerika sangat memusuhi Britain ketika itu kerana menganggap ia sebagai bekas penjajah yang masih mempunyai niat imperialis.

Sementara negara-negara Eropah sibuk bertelagah pasal tanah dan agama, Amerika berfokus untuk membangunkan industri, berinovasi dan mengumpul kekayaan.

Undang-undang imigran yang ketat ketika itu tidak menghalang Amerika dari menjadi tarikan kepada pendatang dari seluruh pelusuk dunia untuk mencari “Impian Amerika” (American Dream) masing-masing, kerana kekuatan ekonomi yang ada di Amerika itu sendiri.

Pada tahun 1917, Presiden Woodrow Wilson telah melibatkan Amerika dalam Perang Dunia Pertama dan menyertai pakatan Britain. Wilson cuba mengubah Amerika daripada negara berkecuali kepada pemimpin orde dunia baru.

Namun cadangan Wilson supaya Amerika menyertai dan memimpin Liga Bangsa (League of Nations) telah ditolak oleh Kongres. Amerika kembali kepada dasar berkecuali dan isolasi.

Malah presiden selepas Wilson iaitu Calvin Coolidge pernah berkata, “the only business of America is business”, maksudnya urusan politik dunia bukanlah urusan Amerika.

Hanya selepas peristiwa Pearl Harbor, barulah rakyat Amerika menerima peranan baru Amerika sebagai pemimpin politik dan ekonomi dunia demi mengukuhkan keselamatan dan kemakmuran Amerika sendiri. Dan Amerika terpaksa ‘membukakan’ diri kepada dunia.

Namun setelah 60 tahun Amerika memimpin dunia, Amerika tidak menjadi semakin selamat dan makmur, malah semakin terancam kerana dasar campur tangan telah mengumpul terlalu ramai musuh.

Bertrillion-trillion dolar dibelanjakan untuk perang-perang yang tiada makna. Rakyat Amerika sendiri yang kena menanggung defisit perbelanjaan yang kronik.

Sementara itu ekonomi Amerika tenat. Rakyat Amerika merempat di negara sendiri. Kekuatan industri tempatan merosot dan ekonomi dikuasai oleh bank-bank dan syarikat-syarikat multinasional yang ‘outsource‘ pekerjaan ke negara-negara Dunia Ketiga untuk memaksimakan keuntungan.

Kesemua ini membuat rakyat Amerika tertanya-tanya adakah sebenarnya globalisasi hanya menguntungkan golongan elit (‘denationalized elites’ menurut Huntington). Mereka mula mempersoalkan tentang peranan dan definisi jati diri Amerika yang telah lama dimonopoli oleh media dan cendekiawan arus utama.

Maka, rakyat Amerika mula bernostalgia kembali tentang Amerika yang pernah wujud suatu ketika dahulu. Slogan “Make America Great Again”. ‘Again’ di sini mengingati ramai tentang zaman kegemilangan Amerika dari 1870-an hingga 1910-an di mana Amerika merupakan simbol kekuatan industri dan mengungguli dunia dalam pembuatan automotif dan besi keluli.

Hari ini kedua-dua sektor ini telah diambil alih oleh Jepun dan China. Negeri-negeri ‘Rust Belt’ (Indiana, Michigan, Ohio) yang selama ini mengundi Demokrat telah mengundi Trump dengan harapan untuk menghidupkan kembali kedudukan mereka sebagai pusat industri Amerika.

Tindakan Trump memansuh TPP dan TTIP, dan cadangan untuk mengenakan cukai tinggi ke atas syarikat-syarikat yang ‘outsource’ operasi ke luar negara adalah sangat adil bagi mereka.

Pada masa yang sama, rakyat sudah serik dengan geopolitik zaman Bush dan Obama yang paranoid dengan Russia. Rakyat Amerika yang rasional tidak nampak apa yang elit-elit ini anti sangat dengan Russia sampai perlu menimbulkan isu ‘Russia menggodam sistem pilihan raya Amerika’.

Mereka melihat China lebih mengancam kerana China mencabar kekuatan ekonomi Amerika, dan sikap keras Trump terhadap China dilihat wajar.

Inilah asbab utama kenapa ramai telah mengundi Trump, bukan kerana rasis, seksis dan xenofobia. Tidak dinafikan golongan manusia jahil seperti Ku Klux Klan juga menyokong Trump. Tetapi mereka adalah penyokong tegar Republikan yang akan mengundi sesiapa sahaja mewakili Republikan, bukan kerana Trump.

Sama ada Trump mampu mewujudkan kembali ‘Great America’ itu bergantung kepada kebijaksanaan dan juga keikhlasan Trump sendiri. Namun Trump telah membangkitkan nasionalisme dan kehendak mewujudkan kembali ‘ketertutupan’ yang telah lama terpendam dalam hati rakyat Amerika, dan ia sukar dipadamkan lagi.

Adakah dunia pasca Amerika bakal menjelma? Itulah antara persoalan yang paling besar pada zaman kita.

Baca lagi: “Merintih Nasib Di Tanah Sendiri” Luahan Hati Kaum Aztec Di USA Kepada Saya


KKM Perketat Pemeriksaan Buah-Buahan Dari Australia Untuk Pasaran Malaysia

Semenjak beberapa hari lalu telah tular di laman sosial mengenai penemuan jarum di dalam strawberi yang diimport dari Australia. Ya, benar. Malah kes ini bukan dialami oleh seorang pengguna sahaja tetapi hampir kesemua pengguna yang membeli strawberi dari negara tersebut.

Terbaharu objek sama dijumpai di dalam pisang, lebih parah lagi pisang tersebut menjadi santapan seorang kanak-kanak di Australia. Objek yang sama turut dikesan di dalam buah-buahan yang lain seperti epal dan mangga. Hal ini telah mencetuskan tindakan pantas pihak berkuasa Australia dengan mengeluarkan amaran untuk memotong atau membelah terlebih dahulu buah-buahan yang dibeli sebelum dimakan.

Perkara ini juga telah sampai kepada pengetahuan pihak berkuasa Malaysia dengan memertingkat pemantauan keselamatan terhadap buah-buahan yang diimport dari negara tersebut. Ketua Pengarah Kesihatan Malaysia, Datuk Dr Noor Hisham Abdullah berkata pihak berkuasa Australia sedang bekerjasama dengan pihaknya untuk memantau semula buah-buahan yang berasal dari negara tersebut.


Kementerian Kesihatan Minta Syarikat Mi Segera Malaysia, Indonesia Tarik Balik Produk Dari Pasaran Secara Sukarela

Pada awal minggu ini Jabatan Kesihatan Taipei menemui etilena oksida di dalam dua mi segera dari ‘Ah Lai White Curry Noodles’ buatan Malaysia dan ‘Indomie: Special Chicken Flavour’ pula buatan Indonesia.

Sehubungan dengan itu, dalam satu kenyataan rasmi KKM Putrajaya, ‘Ah Lai White Curry Noodles’ persampelan di Malaysia mendapati produk itu mematuhi perundangan.

“Meskipun begitu, bagi memastikan kawalan keselamatan makanan yang berterusan, KKM telah mengarahkan kepada pihak syarikat untuk menarik balik secara sukarela produk Ah Lai White Curry Noodles bagi batch berkaitan yang mempunyai tarikh luput 25 Ogos 2023 dari pasaran tempatan sekiranya ada,” terang KKM.

Kenyataan MediaKementerian Kesihatan Malaysia26 April 2023ISU PRODUK MI SEGERA MENGANDUNGI ETHYLENE OXIDE pic.twitter.com/0SxmT90PJT

— KKMalaysia🇲🇾😷 (@KKMPutrajaya) April 26, 2023

Bagi produk ‘Indomie: Special Chicken Flavour’, KKM telah mengeluarkan arahan untuk tindakan ‘Tahan, Uji dan Lepas’ bagi produk berkenaan di semua pintu masuk negara dan meminta pihak syarikat menarik balik secara sukarela produk terlibat dari pasaran.

Tambah KKM lagi, melalui Bahagian Keselamatan dan Kualiti Makanan telah menjalankan pemantauan keselamatan makanan yang beterusan ke atas produk Mi Sedaap keluaran negara Indonesia sejak penemuan kandungan Ethylene Oxide di dalamnya pada tahun 2022.

Hasil pemantauan sehingga kini, daripada 36 sampel produk mi segera pelbagai jenama di pasaran tempatan, 11 sampel produk Mi Sedaap telah mengandungi Ethylene Oxide.

Tindakan penguatkuasaan telah diambil seperti kompaun, tindakan mahkamah dan juga penarikan balik produk dari pasaran.

Terdahulu, Jabatan Kesihatan Taipei melakukan pemeriksaan mi segera dilakukan dengan memilih secara rawak 30 produk dari pasar raya, kedai serbaneka, pasar raya besar, pasar basah tradisional, kedai makanan Asia Tenggara dan pengimport borong di bandar itu — dua jenama mi segera dari Malaysia dan Indonesia didapati mempunyai kandungan yang boleh mendorong penyakit kanser.


Kementerian Komunikasi Dan Multimedia Anjur Peraduan Cipta Logo Hari Merdeka

Jika tahun lepas rakyat Malaysia mengkritik rekaan logo kemerdekaan Malaysia yang dikatakan terlalu simple ibarat gambar bendera yang di crop menggunakan paint, tahun ini rekaan logo kemerdekaan akan tampil dengan pendekatan yang berbeza.

Logo merdeka tahun ni. *nangis sambil koyakkan sijil Bachelor in Art & Design (Hons.) Graphic Design & Digital Media pic.twitter.com/GbYV5DUNOk

— Cik Senah Ronggeng (@ciksenah) July 26, 2017

Kementerian Komunikasi dan Multimedia Malaysia (KKMM) telah mengadakan pertandingan mencipta logo kemerdekaan 2018 dan mengalu-alukan orang ramai untuk menyumbangkan idea kreatif melalui ciptaan logo bersempena Hari Kebangsaan 2018 yang bertemakan ‘Sayangi Malaysiaku’.

Dalam satu kenyataan yang dibuat, logo yang terpilih sebagai pemenang akan digunakan sebagai logo rasmi bagi sambutan Hari Kebangsaan dan Hari Malaysia tahun ini. Orang ramai yang berminat boleh menghantar logo ciptaan menerusi laman Facebook Merdeka 360 atau laman web malaysiamerdeka.my.

Selain itu juga, kerajaan turut menerima cadangan atau idea untuk memeriahkan pertandingan dan sambutan merdeka dan sambutan Hari Malaysia tahun ini. Kepada yang berminat anda boleh menghantar logo dan idea di laman Facebook dan web mengikut alamat di atas dan tarikh tutup pada 7 Julai 2018.


Kementerian Pendidikan Bakal Agihkan 50,000 Komputer Riba Kepada Semua Sekolah

Kementerian Pendidikan Malaysia (KPM) kini sedang berada dalam proses mengagihkan 50,000 komputer riba kepada semua sekolah di seluruh negara. Hal ini bertujuan untuk pembelajaran menggunakan buku teks digital.

Buat masa ini, KPM sedang berbincang formula yang sesuai untuk mengagihkan bekalan komputer itu secara adil untuk semua sekolah. Ketua Pengarah KPM, Datuk Pkharuddin Ghazali berkata penggunaan buku teks digital perlu disokong dengan peralatan komputer atau komputer riba secara dalam taliannya.

Sejak ia diperkenalkan pada 2021, KPM telah menghasilkan lebih 70% buku teks digital untuk kegunaan para pelajar sekolah.

Ini adalah sebahagian daripada dasar pendidikan digital untuk berikan sumber pembelajaran yang lebih menarik, mudah difahami dan memberi impak besar dalam kefahaman pelajar. Dasar ini sedang berada dalam proses untuk dibawa ke peringkat Jemaah Menteri.

Usaha lain dalam memperkasakan pembelajaran digital termasuklah sambungan internet fiber yang lebih pantas bakal tersedia di sejumlah sekolah terpilih berdasarkan laporan sebelum ini. Kerajaan dilihat sedang giat memberikan fasiliti terbaik untuk sektor pendidikan di negara ini.


Kementerian Pendidikan Lancar Sistem e-Scroll Untuk Atasi Masalah Ijazah Palsu

Isu kelulusan pendidikan palsu bukanlah perkara yang baru yanng berlaku dalam masyarakat bahkan sebelum ini ramai figura awam yang ‘tertangkap’ dengan isu ini. Oleh yang demikian, Kementerian Pendidikan Malaysia (KPM) mengambil inisiatif untuk melancarkan Sistem Pengeluaran dan Pengesahan Universiti (e-Scroll) bagi mengatasi masalah tersebut.

Sistem ini bukan sahaja dapat mengelakkan pengeluaran ijazah palsu daripada pihak yang tidak bertanggungjawab tetapi juga memastikan kualiti sijil pendidikan di negara ini.

Ministry of Education Announces setting up of a University Consortium on Blockchain Technology and Launches the e-Scroll system – A University Degree Issuance and Verification System Based on the Blockchain technology pic.twitter.com/lpqm2pdOJ2

Sistem yang menggunakan teknologi blockchain telah disertai 6 buah universiti awam iaitu Universiti Islam Antarabangsa Malaysia (UIAM), Universiti Teknologi Malaysia (UTM), Universiti Malaysia Sabah (UMS), Universiti Malaysia Terengganu (UMT) dan Universiti Teknologi MARA (UiTM).

Sistem ini mempunyai ciri istimewa iaitu kod pengimbas QR yang dicetak di atas sijil untuk membolehkan pengesahan sijil dilakukan dengan pantas dimana sahaja melalui jaringan internet.


Kementerian Pendidikan Tinggi Sedang Merangka Garis Panduan Penggunaan ChatGPT

Sejak ChatGPT diperkenalkan, masyarakat dunia telah menggunakan secara meluas dalam menyelesaikan  urusan seharian. Bagaimanapun, ada sebahagian pelajar yang menyalah gunakan chatbot ini untuk tugasan yang diberikan.

Oleh itu, Kementerian Pendidikan Tinggi  telah mengambil langkah proaktif mengenai isu ini dan sedang meneliti garis panduan penggunaan kecerdasan buatan seperti ChatGPT dalam sistem pendidikan negara. KPT pada ketika ini melihat ChatGPT sebagai alat penyelesaian yang dapat membantu proses pembelajaran di Malaysia.

Menyedari akan risiko ia boleh digunakan sepenuhnya oleh pelajar untuk menghasilkan kertas kerja tanpa input sebenar dilakukan oleh mereka. Terdapat pelbagai perisian telah dihasilkan untuk mengesan karangan yang dihasilkan oleh kecerdasan buatan.

Untuk makluman, sekitar Januari lalu, KPT telah mengusulkan kertas putih A New Horizon for Science, Technology and Innovation – A Strategy for Malaysia, yang bertindak memacu perubahan pada aliran pembelajaran di negara. Tidak hanya itu, kertas putih ini berperanan meneliti pengurusan isu gangguan teknologi ke atas sektor pendidikan negara.

Sebelum ini, sudah dilaporkan sesetengah universiti di luar negara mula mengharamkan penggunaan kecerdasan buatan kerana dikesan telah disalah guna. Jadi, tindakan KPT ini sememangnya diperlukan dalam memastikan setiap pelajar berlaku telus dalam melakukan tugasan yang diberikan.


Kementerian Pendidikan Umum Cuti Sekolah Sempena Hari Raya Pada 19 April

Kementerian Pendidikan (KPM) mengumumkan cuti khas tambahan persekolahan pada 19 April (Rabu) sempena sambutan Hari Raya Aidilfitri pada minggu depan.

Menteri Pendidikan, Fadhlina Sidek berkata, cuti itu bertujuan memberikan ruang kepada murid-murid dan guru untuk membuat persiapan bagi negeri di kumpulan A dan B.

"Saya ada 2 pengumuman penting … KPM mengisytiharkan 19 April sebagai cuti sekolah sempena musim perayaan. Selain itu, Keputusan STAM akan diumumkan pada 18 April ini," jelas Menteri Pendidikan, @FadhlinaSiddiq. #AWANInews pic.twitter.com/C6cgBGAOQ6

— 🇲🇾Astro AWANI🇲🇾 (@501Awani) April 11, 2023

“KPM umumkan bahawa pada 19 April isytihar cuti khas untuk semua warga KPM. Jadi, 19 April tidak akan ada sesi persekolahan,” katanya kepada media selepas menghadiri Majlis Ikrar Bebas Rasuah dan Forum Integriti di sini hari ini.

Tambah beliau lagi, pada 18 April keputusan peperiksaan Sijil Tinggi Agama Malaysia (STAM) boleh diambil selepas 10 pagi.


5 Telefon Pintar Berbaloi Anda Boleh Dapatkan Sempena Jualan 11.11 Lazada

Memandangkan hari ini merupakan Singles Day, Lazada ternyata tidak melepaskan peluang untuk mengadakan promosi hebat. Maksudnya masa untuk anda shopping di Lazada kembali lagi dengan lambakan potongan harga sehingga 70% untuk barangan yang terpilih! Wow!

Tidak kira sama ada barangan makanan seperti Milo dan Nescafe sehinggalah kepada barangan elektronik dan TV semuanya dijual dengan harga promo.

Dalam pelbagai kategori, kami tertarik untuk mengulas dengan lebih lanjut mengenai smartphone yang ditawarkan dengan harga promosi sempena saleLazada pada kali ini. Berikut merupakan 5 telefon pintar yang berbaloi anda dapatkan melalui promosi masa singkat ini.

Sekitar pertengahan tahun ini Asus telah melancarkan sebuah telefon pintar dengan penyertaan spesifikasi yang boleh dikatakan menarik dengan harga mampu milik. Telefon pintar ini disasarkan buat mereka yang kerap mendengar muzik, menonton video atau bermain game dalam tempoh yang lama.

Menariknya, model ini berjaya menyertakan kapasiti bateri bersaiz 5,000mAh di dalam sebuah telefon pintar yang boleh tahan nipis ini. Para pengguna juga pastinya cukup berpuas hati dengan penyertaan lima speaker pada sekeliling model ini. Kami turut mencubanya dan serta bersetuju model ini antara berbaloi untuk dimiliki dengan harga asal RM849. Anda boleh baca review penuh Asus Max Pro M1 disini.

Menerusi promosi Single’s Day Lazada yang berlangsung pada hari ini, model ini kini ditawarkan dengan harga serendah RM699 sahaja. Pada kami ianya harga penawaran yang rendah daripada Asus berdasarkan spesifikasi yang ditawarkan. Anda boleh klik disini untuk mendapatkannya.

Berjaya menerusi model Mi A1 pada tahun lalu, Xiaomi pada tahun ini telah melancarkan model kedua daripada siri Android One mereka iaitu Mi A2. Model ini hadir dengan penyertaan processor Snapdragon 625, 4GB RAM serta 64GB ruang storan.

Apa yang membuatkan orang ramai tergilakan akan model ini adalah penggunaan Stock Android. Dalam erti kata lain, para pengguna berpeluang menerima kemaskini Android dengan lebih pantas. Selain itu, anda tidak lagi diganggu daripada aplikasi-aplikasi yang ditawarkan oleh pihak jenama.

Pada kami model ini sesuai digunakan buat mereka yang mahukan yang terbaik pada telefon pintar Android mereka tanpa mahu berbelanja besar. Penyertaan skrin 5.84-inci ini pastinya puas ditonton ditambah pula dengan bingkainya yang kurang dengan bezel.

Xiaomi Mi A2 sebelum ini mula ditawarkan pada harga RM1,099 manakala pada hari ini harganya cuma serendah RM799 sahaja. Berbaloi bukan? Klik disini untuk mendapatkan Xiaomi Mi A2.

Menyebut tentang siri-P Huawei pasti ramai yang membayangkan gabungan kehebatan Huawei bersama teknologi Leica pada kameranya. Nampaknya kini model P20 juga turut ditawarkan dengan harga diskaun menarik sempena Singles’s Day.

Khusus buat anda gemar mengambil gambar, Huawei P20 antara yang kami cadangkan dengan harga penawaran serendah RM2,276 sahaja. Lebih menarik, para pengguna turut menerima beberapa barangan percuma bernilai RM299. Best bukan?

Kami beralih pula kepada pilihan telefon pintar flagship. Pada kali ini model flagship terbaru daripada Samsung iaitu Galaxy Note 9 pula telah ditawarkan dengan harga diskaun yang tinggi.

Dari segi spesifikasi, Samsung Galaxy Note 9 dilengkapi dengan processor Exynos 9810 lapan teras, RAM 6 GB dan 128GB ruang storan. Apa yang membuatkan kami jatuh cinta dengan Note 9 selain kualiti kameranya adalah penawaran warna skrinnya yang pada kami sangat menakjubkan. Sangat sesuai buat anda yang mahukan kepuasan menonton YouTube dan Netflix.

Baru sahaja tiga bulan dilancarkan, model yang mula diperkenalkan dengan tanda harga RM3,699 kini ditawarkan dengan harga RM2,699 sempena jualan 11.11. Menyoal dari prestasi, kualiti kamera, skrin serta ketahanan bateri Samsung Galaxy Note 9 masih lagi antara yang terhebat ketika ini. Anda boleh klik disini untuk mendapatkannya sementara stok masih ada.

Sejak mula diperkenalkan umum tahu mengenai teknologi yang ditawarkan serta harganya yang premium. Meskipun Apple sudah mengumumkan model terbaru, Apple iPhone X masih lagi releven untuk digunakan buat peminat Apple.

Apa yang membuatkan orang ramai lebih tertarik dengan iPhone X berbanding iPhone XR adalah penggunaan skrin OLED serta kamera dwi-lensanya yang membolehkan para pengguna mendapatkan kualiti imej yang menarik. Dari segi sokongan iOS, iPhone X dijangka akan menyokong sebanyak dua atau tiga iOS yang bakal datang.

Sekiranya sebelum ini model ini ditawarkan pada harga RM5,149 kini iPhone X cuma boleh didapatkan dengan harga RM3,899 sahaja menerusi jualan penghabisan stok daripada Lazada. Berdasarkan tinjauan kami, harga yang ditawarkan kini agak lebih rendah berbanding iPhone X terpakai yang dijual di pasaran.


Kementerian Pengangkutan Wajibkan Pemandu Perkongsian Kereta Dapatkan Lesen Khas

Bermula sebagai platform altenatif selain buat orang ramai mendapatkan kenderaan ke sesebuah destinasi, nampaknya perkhidmatan perkongsian kereta atau e-hailing ini semakin mendapat tempat di negara kita. Platform ini juga berjaya menjadi tempat buat orang ramai mencari rezeki dengan mendaftarkan diri sebagai pemandu.

Bertepatan dengan hasrat kerajaan untuk mengkaji perkhidmatan ini, Kementerian Pengakutan pada hari ini telah mewajibkan penyedia platform beserta pemandu untuk mendapatkan lesen khas bermula 12 Julai 2018. Para pengusaha beserta pemandu turut diberikan tempoh setahun untuk memenuhi syarat yang ditetapkan kerajaan.

Berikutan aduan yang dibuat oleh pihak pemandu, pihak kerajaan turut mengetatkan kadar yang dicas oleh pihak pengusaha dimana pihak penyedia platform hanya boleh mengecas komisen sebanyak 20% sahaja. Hal ini sekaligus bakal mengurangkan beban para pemandu yang sebelum ini dicas sehingga 25% komisen.

Dalam usaha melatih para pemandu menawarkan perkhidmatan yang lebih baik, para pemandu juga diwajibkan menjalani latihan selama enam jam dan dikenakan bayaran RM200 dimana latihan ini bakal dijalankan oleh Agensi Pengangkutan Awam Darat (APAD).

Bagi perspektif para penumpang pula, kadar tambang maksimum yang boleh dinaikkan oleh penyedia platform kini dihadkan kepada dua kali ganda sahaja. Demi keselamatan pengguna, para pemandu kini perlu berkongsikan gambar kad pengenalan sebelum mendaftarkan diri sebagai pemandu.

Selain itu, pihak kerajaan akan turut menawarkan solusi mengenai isu monopoli yang kerap dibincangkan netizen sejak gabungan Uber bersama Grab. Difahamkan kajian ini dibuat terdapat aduan yang mengatakan caj yang ditawarkan Grab semakin mahal selepas gabungan dibuat.

Berdasarkan pengumuman yang dibuat oleh pihak, adakah anda selaku pemandu atau penumpang tegar berpuas hati dengan undang-undang yang dibuat? Kongsikan pendapat anda pendapat bersama kami di ruangan komen. Anda juga boleh klik di sini untuk membaca dengan lebih lanjut melalui laman Twitter Sumisha Naidu.


Kementerian Pertahanan ‘Haramkan’ Tik Tok Buat Warga ATM

Aplikasi Tik Tok sememangnya sedang hit ketika ini dan ramai yang sudah kenal sangat dengan aplikasi ini.

Namun kadangkala video yang dimuat naik menimbulkan rasa kurang senang kepada sesetengah pihak dan disebabkan itu, Kementerian Pertahanan Malaysia mengambil langkah untuk memperingati Angkatan Tentera Malaysia (ATM) supaya tidak menjejaskan imej Kementerian Pertahanan dengan aplikasi ini.

Bagi menjaga imej ATM, warga ATM tidak dibenarkan sama sekali memuat naik video diri sendiri atau rakan setugas melalui aplikasi Tik Tok ketika masih berpakaian seragam.

Peringatan turut dibuat Kementerian Pertahanan bahawa warga ATM bukan artis dan juga bahan publisiti murahan. Jadi diharap dengan adanya peringatan ini, uniform ATM tidak tercemar menerusi aplikasi Tik Tok ini. Boleh buat video Tik Tok ini sekadar hiburan. Tetapi hiburan pun ada batasnya.


Kementerian Wilayah Persekutuan Tawar Kerja Untuk Belia Yang Menganggur Dengan Gaji RM2,400

Pasar Borong Kuala Lumpur direkodkan sebagai pasar borong terbesar di negara ini. Sebelum ini, pasar ini telah dikuasai oleh golongan asing yang berkerja disana. Namun semuanya mula berubah apabila dua kes COVID-19 telah dicatatkan di sana pada 2 April lalu dan kini warga asing sudah tidak dibenarkan untuk bekerja di sana lagi.

Melalui larangan itu, Kementerian Wilayah Persekutuan merancang untuk membuka peluang pekerjaan kepada para belia yang kehilangan kerja atau yang mengganggur dengan gaji sebanyak RM2,400.

Sebelum itu, ratusan pekerja asing telah ditahan dalam serbuan besar-besaran yang berlaku di kawasan tersebut pada 11 Mei lalu. Menteri Wilayah Persekutuan, Tan Sri Annuar Musa menyatakan di dalam laman Facebook semalam bahawa pekerja diperlukan di Pasar Borong Kuala Lumpur setelah pekerja asing ditangkap.

“Kami sedang memikirkan untuk membawa belia kita untuk bekerja dengan kaedah baharu, dalam suasana lebih baik dengan keperluan tempat tinggal dan pengangkutan akan diatur, terutamanya apabila pasar borong moden siap diubah suai.”

Annuar turut menambah bahawa sebelum ini gelandangan ditawarkan gaji sekitar RM1,400 hingga RM1,600 dalam sektor perkilangan dan Kementerian Wilayah Persekutuan telah berunding gaji sehingga RM2,400 kepada mereka yang mahu bekerja di pasar borong.

Kementerian dilaporkan telah mengenal pasti beberapa tempat di Kuala Lumpur yang sesuai untuk dibina kafetaria, gazebo, kedai kecil serta perhentian bas dan stesen LRT untuk memberi peluang perniagaan kepada orang muda.

“Kementerian juga merancang untuk menawarkan skim ‘sewa dan beli’ untuk golongan B40 yang berumur di bawah 35 tahun bagi memiliki rumah pertama mereka,” katanya.

Skim ini adalah di mana 1,000 unit rumah akan ditawarkan kepada golongan muda dengan sewa bulanan berharga RM800 hingga RM850 sementara mereka menunggu rumah mampu milik berharga RM200,000 dan ke bawah siap dibina.

Berikut adalah laporan lain mengenai tawaran kerja dari agensi lain, klik pautan di bawah untuk membaca.

Tawar Gaji Sehingga RM100,000, Syarikat Ini Sedang Cari Pekerja Hanya Untuk Tidur

Lambakan Parcel Ketika PKP, Pos Laju Tawar Kerja Dengan Komisyen Mencecah RM6,000

Wanita Yang Dipecat Kerana Belasah Pencuri Ditawar Kerja Oleh Presiden UFC


Kemerduan Guru Ini Dendangkan Syair Merdeka Curi Perhatian Netizen

Ketika di bangku sekolah dahulu, pasti anda ingat yang anda kena mendengdangkan syair dan pantun. Akan tetapi, bukan mudah ingin mendendangkan syair kerana memerlukan usaha dan sedikit kemahiran untuk menguasainya.

Terbaharu, seorang pengguna Facebook ‘Gja Abd Aziz’ yang merupakan seorang guru sekolah telah berkongsi di laman sosialnya bagaimana dia mengajar pelajarnya bersyair.

Menurutnya, terdapat pelbagai irama untuk melagukan syair dan bukan terhad kepada irama yang sering kita dengar dan belajar suatu ketika dahulu. Menerusi perkongsiannya, dia mengajar pelajarnya bersyair menggunakan irama hiasan.

Perkongsian dia mendapat perhatian netizen dan ada netizen yang mula berminat untuk ketahui lebih lanjut mengenai irama-irama lain selain daripada irama yang didendangkan.

Malah, ada juga yang mengatakan bahawa usaha cikgu ini pasti dapat menarik minat pelajar-pelajar untuk belajar syair dengan lebih baik dan memudahkan pelajar untuk megetahui lebih lanjut mengenai syair.

Adakah anda dulu ‘juara’ syair atau pernah mendendangkan syair dengan mudah? Apakah memori terindah anda ketika di bangku sekolah dahulu?

Untuk lebih artikel yang menarik, anda boleh baca di bawah

Pelajar Tingkatan 1 Lancar Petisyen Mansuhkan Peraturan ‘Rambut Pendek’ Di Sekolah

Ini Top 5 Perkara Paling Mengecewakan Apabila Kita Sudah Dewasa

Remaja Malaysia Cipta Sejarah Bakal Jadi Pelajar Termuda Di Royal College Of Surgeon Ireland


‘Page’ Boikot Ini Kini Jadi Rujukan Untuk Cari Produk Halal Di Australia

Antara perkara utama yang kita cari apabila merantau di luar negara pastinya makanan halal. Ada sesetengah negara yang sukar kita dapat makanan halal terutamanya jika tempat berkenaan tidak mempunyai populasi muslim yang besar.

Di mana-mana sahaja ketika ini (negara bukan majoriti muslim) pasti akan ada gerakan untuk memboikot produk halal. Pada mereka, daging halal tidak perlu disokonng kerana caranya penyediaannya yang ‘kejam’; teknik penyembelihan dikatakan menyiksa haiwan dan ada cara yang lebih baik selain sembelih.

Namun seorang pengguna Twitter, Adlan Khalidi mempunyai tip yang baik untuk anda jika destinasi yang anda ingin tuju adalah Australia. Semalam, Adlan berkongsi info sebuah group Facebook yang bakal memudahkan muslim mencari restoran atau produk yang halal di Australia.

Di Australia, Ada gerakan omputih boikot produk Halal. Tapi ramai Muslim Like page tu sbb senang dpt tau company mana jual makanan halal. 😂 pic.twitter.com/LJ800QT6nz

— Adlan Khalidi 🇲🇾 (@myadlan) September 2, 2019

Di sini, mereka akan berkongsikan apa sahaja produk yang mempunyai logo halal (termasuk restoran halal) yang ada di serata Australia. Jadi, rakan-rakan yang memboikot tidak akan memberi sokongan kepada produk tersebut serta singgah makan di restoran yang dinyatakan.

Namun, di sinilah ‘keindahan’ group ini untuk pelajar atau pelancong muslim. Admin serta anggotanya secara tidak langsung mengumpulkan database produk atau restoran yang halal untuk orang Muslim di Australia.

Yeah, as a Muslim Australian student, I approve this message – because we do follow this page to know more Halal restaurants lol

Ramai yang bersetuju dengan perkara tersebut dan ada pelajar Malaysia di sana yang menyertai group ini semata-mata untuk mengetahui lebih lanjut restoran halal yang ada di sekitar mereka.

Sebelum anda ke Australia, boleh like dahulu page Boycott Halal in Australia ini. Jika mereka fikir mereka ‘bijak’, kita jauh lebih bijak daripada mereka.

Ini pula artikel lain berkaitan Australia yang anda boleh jadikan rujukan

Bakal Ke Gold Coast Australia? 13 Aktiviti Termasuk Yang Percuma Untuk Rujukan Anda

3 Persediaan Travel Sendiri Dan Itinerari 4 Hari 3 Malam Di Melbourne, Australia

Pesuruhjaya Tinggi Australia Jawab Isu Gadis Dihalang ‘Boarding’ Ke Perth


19 Gambar Kempen Derma Darah 36 Jam Berterusan Sempena Hari Thaipusam Di Batu Caves

Tertarik dengan satu gambar di Facebook yang memaparkan seorang jururawat yang sedang tersenyum manis melihat seorang makcik India di Batu Caves telah menarik perhatian penulis untuk mengetahui lebih lanjut tentang jururawat tersebut dan Thaipusam.

Beliau yang dikenali dengan nama Khairunnisa Ab Rahman berkata, mereka bertugas di bawah flyover Batu Caves, Gombak, Selangor ini sempena Blood Donation Drive “Thaipusam” dan beliau berkesempatan memperkenalkan laman web Pusat Darah Negara dan Facebook Pusat Darah Negara kepada penulis bagi mengikuti lebih lanjut tentang kempen derma darah.

Pusat Darah Negara dan Sathya Sai Baba Central Council of Malaysia bekerjasama melakukan satu event kempen derma darah tanpa henti selama 36 jam berterusan di Batu Caves sempena Hari Thaipusam. Ia bermula berterusan dari 23 Januari 2015, jam 9 pagi hingga 24 Januari 2015, jam 10 malam.

“Suasana meriah malam ini di kempen derma darah sempena Thaipusam. Ramai yang datang menderma. Tahniah dan terima kasih diucapkan. Kami sangat menghargainya. Kami akan meneruskan operasi kempen kami pada malam ini sehingga esok jam 10 malam tanpa henti. Jom semua memeriahkan lagi untuk bantu mereka yang memerlukan.” – petikan dari Facebook Pusat Darah Negara Kementerian Kesihatan Malaysia

Mereka telah menderma. Anda bila lagi? Jom menjadi hero dan heroin seperti mereka!

LIKE dan FOLLOW Vocket di Facebook serta Instagram


Kempen GrabCar Merdeka Oleh MyTeksi Ini Bakal Buat Anda Tersenyum Riang!

Pernah dengar tentang GrabCar dan MyTeksi? Jika belum, perkongsian kami kali ini bakal buat anda ketawa besar, atau paling tidak tersenyum riang dan menempah GrabCar dengan harga-nya yang cukup berpatutan.

Sebelum itu mari kita berkenalan dulu dengan MyTeksi ini.

Dikenali sebagai aplikasi MyTeksi di Malaysia dan GrabTaxi di rantau Asia Tenggara, GrabTaxi merupakan startup yang telah diasaskan di Malaysia.

Startup yang kini telah bernilai 1 billion USD ini menawarkan aplikasi tempahan teksi terbesar di Asia Tenggara dan ia boleh dimuat turun secara percuma oleh para pengguna.

Telah mendapat sambutan yang menggalakkan di 6 negara iaitu Malaysia, Indonesia, Vietnam, Thailand, Singapura dan Filipina, GrabTaxi menerima tempahan dari pelanggan mereka hampir setiap 2 saat melalui platform aplikasi tersebut.

Ok cukup tentang MyTeksi kerana apa yang ingin kami kongsikan kali ini adalah tentang servis terbaru yang telah ditawarkan oleh MyTeksi iaitu GrabCar.

GrabCar merupakan servis kenderaan premium yang ditawarkan dibawah aplikasi MyTeksi untuk pelanggan mereka. Barisan kereta yang ditawarkan khas untuk GrabCar terdiri daripada Nissan Almeera, Honda City dan Perodua MyVi.

Melalui GrabCar anda berpeluang untuk merasai pengalaman menaiki kenderaan mewah sambil menikmati kelebihan berikut:

1. Layanan ‘first class‘ – dengan pakej GrabCar PLUS, pemandu bukan hanya membawa anda ke lokasi yang dituju tapi turut memberikan layanan tambahan seperti membukakan pintu kereta untuk anda. Majalah dan minuman turut disediakan untuk anda.

2. Bagi GrabCar Pakej ekonomi pula, ia menawarkan servis gaya kasual untuk kegunaan anda pada hari biasa dan santai.

3. Perkhidmatan GrabCar Pakej Executive pastinya disukai oleh golongan eksekutif muda yang perlu menghadiri mesyuarat penting. Tidak kira sama ada diwaktu puncak atau sebaliknya, menggunakan GrabCar merupakan satu lagi cara untuk anda bergerak ke destinasi tujuan dengan lebih bergaya dan meyakinkan.

4. Pakej GrabCar turut mengekalkan prinsip asas utama seperti yang telah ditawarkan oleh MyTeksi iaitu dari ciri keselamatan untuk pelanggan, jaminan sampai untuk kenderaan yang ditempah dan ketepatan dari segi masa.

5. Seperti juga MyTeksi, GrabCar turut menyediakan maklumat penting pemandu kereta yang terlibat serta menawarkan tahap keselamatan yang tinggi.

Melalui fungsi aplikasi ‘Share My Ride’ anda boleh berkongsi maklumat dengan ahli keluarga lokasi terkini pergerakan kenderaan GrabCar yang anda naiki.

6. Pada ketika ini  GrabCar telah diperkenalkan terlebih dahulu di Malaysia sebelum servis yang sama akan mula ditawarkan di 5 lagi negara yang telah berjaya ditembusi oleh MyTeksi.

Kini GrabCar ada berita baik untuk anda!

Sempena meraikan Bulan Kemerdekaan GrabCar melalui aplikasi MyTeksi telah menawarkan diskaun 31% kepada para pelanggan mereka yang membuat tempahan perkhidmatan GrabCar disepanjang bulan Ogos 2015 ini.

Kempen ‘GrabCar 31% Off All Rides” ini berlangsung selama sebulan sehingga 31 Ogos 2015.

Dengan adanya ‘tawaran penjimatan’ seperti ini, anda kini berpeluang untuk merasai pengalaman menaiki kereta mewah sewaktu menuju ke destinasi dalam suasana yang lebih selesa dan berkualiti – bebas stress dan anda tidak lagi perlu pening tentang parking.

Lihat saja perbandingan harga dibawah jika anda menggunakan GrabCar vs Pemandu Peribadi yang lain;

Bukan itu saja, jika anda terpaksa membatalkan tempahan disebabkan oleh sesuatu yang tidak dijangka, tiada caj pembatalan dikenakan ke atas anda. Hah! Baik hati jugalah MyTeksi ni.

Download aplikasi MyTeksi dan rebutlah tawaran penjimatan 31% dari GrabCar sekarang. Bila lagi nak rasa naik kereta mewah tanpa perlu berbelanja besar, ewah!

Download sekarang di Android, App Store dan juga BlackBerry World.

Selamat tinggal panas dan hujan. Tempahan GrabCar kini hanya di hujung jari dengan MyTeksi. Perjalanan lebih murah dan mudah dengan GrabCar.

LIKE dan FOLLOW Vocket di Facebook serta Instagram


Kempen ‘Nothing To See Here’ Mengundang Simpati Buat Warga Palestin

“Kami adalah suara mereka yang telah disenyapkan buat selamanya”

Love Revolution adalah sebuah gerakan mewakili mereka yang disenyapkan. Mereka telah mengadakan kempen kesedaran tentang pembunuhan di Gaza-Palestin. Kempen mereka telah diikuti di seluruh dunia, dalam pelbagai bahasa dan negara. Gerakan ini bermula apabila mereka melihat imej grafik kesengsaraan warga Palestin yang menyentuh sanubari mereka dengan mendalam. Ini membangkitkan semangat mereka untuk bertindak melalui seni. Mengikut Love Revolution, mereka dapat merasakan silaturrahim, kasih sayang, belas kasihan dan empati kepada saudara-saudara kita di Gaza, di bawah serangan Israel.

Jil Love Revolution adalah kempen solidariti kesenian untuk meningkatkan kesedaran tentang pembunuhan 2000 warga Palestin. Lelaki, wanita dan kanak-kanak yang tidak bersalah dicederakan, dibunuh dan dilupakan oleh dunia, sementara Israel berterusan menyerang warga Gaza yang dikepung.

Situasi di Gaza adalah masalah kemanusiaan yang sangat meruncing. Berjuta-juta manusia di Semenanjung Gaza tidak dilengkapi dengan air bersih, elektrik dan makanan. Air bersih amat sukar dicari, dan cuaca yang sejuk memerlukan elektrik untuk menjana haba. Runtuhan bangunan di mana-mana dan menjadi simbol kepada kesengsaraan yang warga Gaza hadapi. Di Gaza hanya 20% kawasan dilengkapi elektrik, tiada sumber air bersih, tiada hospital, tiada kemudahan komunikasi, 2000 orang awam Palestin terbunuh di mana 500 daripadanya adalah kanak-kanak dan 7677 dicederakan oleh tentera Israel.

“Pecahkan Kesunyian, Bersuaralah Untuk Warga Palestin”

Warga Malaysia, Italy, Ireland, Hong Kong, Germany, Filipina, London dan Sepanyol telah memberi sokongan kepada Artivism atau aktiviti kemanusiaan berseni ini.

Semoga ia dapat memberi impak kepada mereka yang melihat dan memberi kesedaran terhadap masalah yang warga Palestin hadapi.

Jil, artis seni yang bertanggung jawab untuk kempen ini.

Rakannya, Mo Oh turut sama-sama berkempen.

Kempen Nothing To See Here dari Belfast.

Bayi sebenar digunakan di kempen Nothing To See Here, Dublin.

Antara imej yang akan buat anda teringat-ingat.

Kempen Nothing To See Here di Los Angeles pada tahun 2014.

Seorang warga Palestin di Kanada memegang poster Nothing To See Here sambil berbaring di atas rumput, sebagai tanda protes terhadap sokongan Kanada terhadap Israel, semasa serangan Israel pada tahun 2014.

Untuk mengetahui lebih lanjut tentang kempen ini, anda boleh lawati Facebook Page Love Revolution. Menjadi harapan kami, agar kempen ini menjadi sebesar kempen Ice Bucket untuk penyakit ALS.

BACA: Lelaki Ini Menulis Tentang 10 Fakta Palestin Dan Israel Untuk “Dummies”. #5 Akan Buat Anda Kagum

BACA Lagi: Inspirasi Dari Rakyat Gaza. #4 Paling Kontroversi

LIKE dan FOLLOW Vocket di Facebook serta Instagram


Kempen Pilihan Raya McDonald’s Makin Sengit, Siapakah Pemenang Di Hati Rakyat?

Baru-baru ini kami di Vocket ada menyiarkan berita tentang pilihan raya McDonald’s yang julung kalinya diadakan di Malaysia. Untuk pengetahuan korang, pilihan raya tersebut sudah pun bermula pada 13 Jun 2019 yang lalu dan akan berakhir pada 26 Jun 2019 nanti.

Apa yang mengujakan, kempen pilihan raya ini terus menerima sambutan luar biasa daripada warganet Malaysia dimana lain daripada yang lain. Bagi yang belum tahu tentang keistimewaan pilihan raya melazatkan ini, baca artikel sampai habis!

Untuk pengetahuan anda, kesemua calon bertanding dalam pilihan raya ini ialah terdiri daripada 3 pilihan menu lazat McDonald’s yang menjadi kegemaran rakyat Malaysia sejak sekian lama iaitu McChicken, Double Cheeseburger dan Ayam Goreng McD.

McChicken mempunyai pengalaman lebih 35 tahun sebagai salah satu menu terbaik pilihan rakyat Malaysia. Sehingga kini, ramai yang masih yakin dengan kemampuan McChicken untuk terus memegang gelaran sebagai menu No.1 di McDonald’s.

Macam yang anda tahu, McChicken sejak sekian lama sudah menjadi pilihan hati rakyat Malaysia sebab harganya yang sangat murah. Jadi tahun ini, McChicken cuba untuk terus memenangi hati rakyat Malaysia dengan menurunkan lagi harga menunya. Kalau anda tidak percaya, sebenarnya harga McChicken Meal sudah pun diturunkan kepada RM8.99 sepanjang tempoh pilihan raya ini. Dan kalau McChicken menang pilihan raya ini, anda pula boleh enjoy 2 hidangan McChicken dengan harga RM5 sahaja sepanjang minggu!

Double Cheeseburger boleh dikatakan banyak membawa pembaharuan di McDonald’s . Mereka yang jemu dengan menu berasaskan ayam banyak berubah arah memilih hidangan kepingan daging lembu lazat dalam Double Cheeseburger.

Double Cheeseburger berjanji untuk kembali memperkenalkan semula hidangan popular Quarter Pounder dengan Keju yang sentiasa menjadi sebutan dan permintaan oleh warga media sosial. Paling syok, kalau beliau menang, menu Quater Ponder dengan Keju akan jadi menu kekal di McDonald’s dan anda pula boleh enjoy 50% diskaun untuk hidangan lazat Double Cheeseburger! Onz tak onz?

Menu ini antara yang menjadi fenomena dan kegilaan rakyat Malaysia sejak 2017 yang lalu. Nampaknya tahun ini Ayam Goreng McD cuba berentap dan mahu merebut gelaran menu terbaik No. 1 di McDonald’s .

Walaupun masih baharu di McDonald’s, Ayam Goreng McD berani weh untuk turun bertanding dalam pilihan raya. Katanya beliau pun ingin buktikan kepada rakyat Malaysia bahawa beliau juga memahami keperluan rakyat Malaysia yang resah dengan harga barang yang asyik naik. Jadi, sepanjang tempoh pilihan raya ini, harga Ayam Goreng McD turun kepada RM13.99 sahaja. Dan kalau beliau menang, kita boleh beli Ayam Goreng McD dengan tawaran hebat Beli 1 Percuma 1!

Sepanjang tempoh pilihan raya ini berlangsung, pelbagai gelagat penyokong yang turun berhimpun untuk berkempen mewakili calon bertanding dapat kita lihat di beberapa lokasi terpilih. Berikut antara video yang sempat dirakamkan sepanjang kempen tersebut. Meriah dan bersemangat betul mereka ni!

Calon paling senior di McDonald’s ini masih lagi mendapat sokongan ramai sejak sekian lama. Dengan pengalaman lebih 35 tahun, beliau dan penyokong setianya yakin, pilihan raya ini milik mereka!

Dengar kata penyokong Double Cheeseburger mahukan perubahan dan pembaharuan. Barangkali tahun ini adalah peluang terbaik untuk mereka ubah dan lakukan sesuatu sebab asyik menu ayam sahaja mendominasi. Anda rasa macam mana?

Paling bersemangat setakat ini ialah penyokong Ayam Goreng McD yang terus menerus melaungkan slogan “Ayam No.1!, Ayam No.1” tanpa henti. Apakah tahun ini ada kejutan besar jika Ayam Goreng McD menjuarai pilihan raya mengalahkan burger yang sudah berbakti sekian lama? Pilihan bergantung di tangan anda!

Wahai rakyat Malaysia, kami yakin anda mesti tidak mahu makanan kegemaran anda kalah dalam pilihan raya ini kan? Jadi, jom kita ke McDonald’s untuk sama-sama mengundi calon yang layak. Sebaiknya anda bawa lagi ramai kawan-kawan dan ahli keluarga untuk sokong dan turut mengundi.

Cara untuk mengundi senang sahaja, anda kena beli mana-mana makanan pilihan anda di McDonald’s iaitu sama ada melalui kaunter, Drive-Thru atau McDelivery. Dan sudah siap! Dalam erti kata yang lain setiap 1 makanan yang anda beli, anda sebenarnya sudah beri 1 undian untuk calon tersebut. Mudah kan!

Ingat tau, pilihan raya ini akan berakhir pada 26 Jun 2019 nanti dan keputusan pilihan raya pula akan diumumkan pada 27 Jun 2019! Anda rasa siapa akan menang? Sebarang maklumat lanjut tentang pilihan raya McDonald’s 2019, anda boleh layari laman McDonald’s sekarang.


Kempen Seratus Ikhlas, Setulus 100PLUS Sebar Keceriaan Raya Kepada Golongan Memerlukan!

Setelah hampir sebulan berpuasa, akhirnya Kempen Seratus Ikhlas, Setulus 100PLUS melabuhkan tirainya dengan majlis berbuka puasa yang dianjurkan baru-baru ini. Kempen ini berjaya menyebarkan keberkatan Ramadan dan keceriaan Hari Raya kepada lebih 3,000 insan daripada golongan yang memerlukan diserata Malaysia.

Kempen yang berlangsung selama hampir sebulan itu adalah anjuran Fraser & Neave Holdings Bhd (F&NHB), dengan kerjasama Rangkaian Televisyen Media Prima (MPTN). Jom throwback sikit aktiviti yang dilakukan oleh Skuad Seratus Ikhlas 100PLUS sepanjang Ramadan yang lalu.

Dalam majlis berbuka puasa yang lalu Ketua Pegawai Eksekutif (F&NHB), Lim Yew Hoe berkata, Kempen Seratus Ikhlas, Setulus 100PLUS dianjurkan bagi berkongsi mesej positif tentang keikhlasan dan kejujuran untuk membantu golongan yang memerlukan.

Tambahan pula, bulan Ramadan ialah masa terbaik untuk kita bermuhasabah dan menguatkan iman di samping mengukuhkan ikatan kekeluargaan dan talian kasih sesama insan.

Kempen selama sebulan ini menyaksikan duta 100PLUS dan selebriti daripada skuad Seratus Ikhlas 100PLUS mengunjungi kediaman ibu tunggal, gelandangan dan warga tua untuk menyampaikan secara peribadi hadiah sempena Ramadan ihsan daripada F&NHB. Selain itu, mereka turut menyertai aktiviti gotong-royong dan kemasyarakatan di sekolah tahfiz, masjid dan rumah orang-orang tua.

Skuad ini dibarisi artis terkenal seperti Mira Filzah, Hairul Azreen, Syafiq Kyle, Andi Bernadee, Amira Othman, Sarah Suhairi dan Sufian Suhaimi.

Antara aktiviti yang diadakan sepanjang Kempen Seratus Ikhlas, Setulus 100PLUS :

1. Sumbangan dan ibadah dengan kerjasama Faithmen;

– Maahad Tahfiz Darul Ulum (Kuantan)
– Rumah Kak Ogy’s (Sekinchan)
– Pusat Transit Gelandangan (Kuala Lumpur)
– Sekolah Kita Cinta Syria Malaysia (Bangi)
– Pusat Jagaan Orang Tua Nur Ehsan (Tangkak)

– Maahad Tahfiz
– Qiamulail di KLCC
– Mengunjungi bomba yang sedang bertugas dan Hospital Melaka
– Agensi Penguatkuasaan Maritim Malaysia/Kampung Bukit Cina
– Rumah keluarga anggota bomba yang lemas ketika bertugas
– Rumah kelurga Bersamamu

– Masjid Jamek Makmuriah, Sungai Besar
– Masjid At Taqwa, Tanjung Gading, Tangkak

Bukan itu je tahu! Sempena bulan mulia ni jugak, 100PLUS telah mengadakan peraduan khas dalam kempen yang menggalakkan orang ramai untuk ‘mengaktifkan’ pengalaman Ramadan masing-masing bersama 100PLUS dengan berkongsi kisah ‘keikhlasan’ dalam bentuk gambar atau video singkat menggunakan hashtag#SeratusIkhlas #AktifkanRamadanmu di platform media sosial mereka.

Gambar atau video yang dimuat naik ke media sosial kemudian dipaparkan di Galeri Seratus Ikhlas di laman web rasmi Kempen Seratus Ikhlas. 20 orang pemenang bertuah telah pun dipilih untuk bersama-sama menyertai majlis berbuka puasa dan penutupan Kempen Seratus Ikhlas bersama Skuad Seratus Ikhlas. Pemenang turut membawa pulang minuman 100PLUS bagi sambutan raya yang bakal menjelang.

Siapa kata bulan Ramadan je kita kena kekal bertenaga? Syawal pon sama, lagi-lagi anda yang nak balik ke kampung dan berkonvoi ke rumah sanak-saudara. Pastikan korang prepare 100PLUS sepanjang perjalanan untuk terus segar dan bertenaga.

Jom Aktifkan Rayamu dengan 100PLUS dan jangan lupa sebarkan juga kebaikan dengan ikhlas sepanjang bulan Syawal nanti. Ingat nak buat kebaikan tak perlu bemusim! Untuk tak terlepas sebarang info untuk kekal cergas jangan lupa untuk follow Facebook rasmi 100PLUS.

Sebarkan kebaikan dengan Setulus Ikhlas. Salam Aidilfitri!


5 Telefon Pintar Berbaloi Dimiliki Sempena Jualan 11.11 Lazada

Setiap kali menjelang Singles’ Day, pasti ada sahaja tawaran dan promosi hebat yang ditawarkan pihak laman pembelian online. Dalam erti kata lain, ini merupakan masa yang terbaik untuk anda mendapatkan barangan atau gadget idaman anda dengan harga yang lebih berbaloi beserta diskaun sehingga 70%.

Bersempena dengan promosi jualan 11.11 pada kali ini, Lazada nampaknya menawarkan promosi yang lebih hebat lagi menerusi promosi CHUP DULU dan GILA Price dimana anda boleh mendapatkan barangan idaman anda dengan harga yang tidak masuk akal.

Pada kali ini, kami tertarik untuk kongsikan kepada anda lima telefon pintar berbaloi untuk anda dapatkan berdasarkan promosi yang ditawarkan Lazada.

Kami kongsikan kepada anda telefon pintar dengan harga rendah terlebih dahulu diikuti kepada telefon pintar dengan harga yang lebih premium bermula dengan Xiaomi Redmi 8. Umum tahu Xiaomi sememangnya sudah sinonim dengan menawarkan telefon pintar dengan spesifikasi yang berbaloi serta mampu milik.

Hadir dengan harga serendah RM599, Xiaomi Redmi 8 dilengkapi dengan processor Snapdragon 439. Dua variasi model yang ditawarkan hadir dengan RAM 3GB dengan ruang storan 32GB manakala model dengan spesifikasi yang lebih tinggi ditawarkan dengan RAM 4GB serta ruang storan 64 GB.

Lebih menarik, meskipun hadir dengan harga yang rendah, Xiaomi berjaya menyertakan model dengan kapasiti bateri dengan saiz 5,000mAh bagi model ini yang pastinya mencukupi untuk kegunaan seharian.

Model yang mula dijual dengan harga RM599 ini kini sudah mula dijual dengan harga serendah RM499 sahaja. Buat anda yang mahu penjimatan berganda anda boleh mendapatkannya pada jualan 11.11 dengan harga RM469 sahaja. Berbaloi bukan? Klik di sini untuk mendapatkan Xioami Redmi 8.

Sebuah lagi jenama yang semakin meningkat naik ketika ini adalah Realme. Hadir sebagai jenama dibawah Oppo, model keluaran jenama ini seringkali menjadi pilihan pengguna berikutan penawaran spesifikasinya yang berbaloi.

Model yang menjadi pilihan pengguna ketika ini sudah pastinya Realme 5 Pro yang hadir dengan RAM 8GB beserta 128GB ruang storan. Dikuasakan dengan Snapdragon 712 AIE, model ini turut dilengkapi dengan HyperBoost 2.0 yang membolehkan anda bermain game dengan lebih lancar tanpa sebarang masalah.

Tidak hanya memfokuskan kepada spesifikasi semata-mata, model ini turut memberi penekanan pada bahagian kamera dengan penyertaan empat kamera pada bahagian belakang beserta sensor 48-megapixel. Sokongan VOOC Flash 3.0 pada model ini secara tidak langsung membolehkan anda mengecas dengan pantas untuk mendapatkan pengecasan penuh.

Terbaharu, Realme 5 Pro dilihat lebih berbaloi untuk dimiliki dengan harga promosi RM979 sahaja beserta waranti satu tahun. Melalui pembelian di Lazada anda bakal menerima 12 hadiah percuma. Klik di sini untuk mendapatkan Realme 5 Pro.

Sekiranya anda mahukan telefon pintar yang lebih pantas dengan kuasa pemprosesan yang lebih, Xiaomi Mi 9T Pro adalah jawapannya. Hadir dengan processor Snapdragon 855 dan RAM 6GB berjaya meletakkan model ini sebaris dengan model-model flagship keluaran jenama lain.

Model ini turut dilengkapi dengan skrin AMOLED 6.39-inci. Lebih hebat, Xiaomi Mi 9T Pro turut dilengkapi dengan tiga kamera belakang beserta sensor 48-megapixel. Penawaran sokongan pengecasan pantas 27W berjaya meletakkan model ini seakan telefon pintar dengan tanda harga yang jauh lebih mahal.

Sejujurnya sekiranya anda mahukan telefon pintar yang berbaloi berdasarkan spesifikasi yang ditawarkan, Xiaomi Mi 9T Pro pastinya pilihan yang tepat. Anad boleh mendapatkannya di Lazada dengan harga serendah RM1,399 sahaja. Klik di sini untuk mendapatkan Xiaomi Mi 9T Pro.

Mula dilancarkan pada tahun lalu, model ini berjaya menjadi pilihan ramai pengguna iPhone berdasarkan harganya yang boleh dikatakan mampu milik bagi produk Apple.

Pada tahun ini, model ini telah menerima penurunan harga sekali lagi selepas Apple melancarkan seleksi model baru. Walau bagaimanapun, model ini dilihat lebih berbaloi untuk didapatkan menerusi jualan 11.11 Lazada.

Mana tidaknya, Apple iPhone XR yang ditawarkan pada harga RM2,899 bakal ditawarkan dengan harga serendah RM2,499 melalui GILA Price Lazada. Berdasarkan tanda harga yang ditawarkan, kami yakin anda tidak boleh mendapatkannya dengan harga yang sama di tempat yang lain. Klik di sini untuk mendapatkan iPhone XR dengan harga promosi.

Sebut mengenai model ini pasti ramai yang sudah mengetahuinya. Menawarkan spesifikasi yang hebat serta membuatkan ramai yang teruja menerusi kualiti kameranya antara yang menjadi tarikan pada model ini.

Menerusi jualan 11.11 Lazada, Huawei P30 Pro yang sebelum ini ditawarkan dengan harga RM3,799 kini sudah mula ditawarkan dengan harga RM3,199. Meskipun sudah lapan bulan di pasaran, model ini masih lagi releven untuk didapatkan khususnya buat anda yang minat dengan dunia fotografi. Klik di sini untuk dapatkan Huawei P30 Pro.

Khas buat anda yang sedang mencari sedang mencari sportband yang boleh dijadikan sebagai jam tangan, bersempena dengan 11.11 ini Huawei bakal melancarkan model terbaru mereka iaitu HONOR Band 5 Sport. Anda boleh dapatkannya pada 11.11 ini dengan harga serendah RM79 sahaja. Klik di sini untuk mendapatkan HONOR Band 5 Sport.

Buat anda yang pertama kali ingin membeli-belah di Lazada, anda boleh gunakan kod kupon ‘IA1111‘ untuk mendapatkan diskaun sebanyak RM11 bagi sebarang produk yang anda ingin dapatkan di Lazada. Kod kupon ini layak digunakan pada 11 November ini sahaja. Apa tunggu lagi? Ayuh serbu Lazada untuk dapatkan barangan yang diingini dengan harga diskaun.

Buat anda ingin mengetahui lebih lanjut mengenai Realme 5 Pro atau Huawei P30 Pro, anda boleh klik pautan di bawah untuk ulasan penuh.

Vocket Review: REALME 5 Pro Yang Berbaloi ‘Gila’ Untuk Dibeli

Huawei P30 Pro, Telefon Pintar Dengan Kamera Terbaik Pernah Dihasilkan


‘Stop Nursery Crimes’ 3 Bentuk Kes Pencabulan Kanak-Kanak Yang Perlu Anda Ketahui

Kes  child sexual abuse sudah menjadi semakin kerap dan menjadi satu masalah yang serius di Malaysia. Kes pencabulan kanak-kanak dianggap kes yang taboo bagi rakyat Malaysia dan dianggarkan sebanyak 3,000 kes pencabulan kanak-kanak dicatat setiap tahun; satu jumlah yang besar dan menakutkan.

Kini, syarikat NGO tempatan, Protect and Save The Children Association of Selangor and Kuala Lumpur (PSC) dengan kerjasama Naga DBB menjalankan satu kempen bagi meningkatkan kesedaran masyarakat terhadap kes-kes ini dengan tujuan membantu ibu bapa, penjaga dan kanak-kanak terutamanya untuk melaporkan kes pencabulan ini kepada pihak berkuasa.

3 video pendek dibuat untuk kempen Stop Nursery Crimes menceritakan senario yang biasa terjadi dalam kes pencabulan kanak-kanak. Video pendek ini diharap dapat memberi kesedaran kepada ibu bapa dan penjaga supaya lebih berhati-hati dengan individu sekeliling mereka; dan pencabul ini boleh jadi adalah orang yang sangat percayai.

“Matlamat utama kami adalah untuk memecahkan perasaan ‘malu’ masyarakat berkenaan kes-kes ini. Anak kecil perlu dilindungi dan kita perlu dengar kata mereka. Kadangkala mereka takut dan berdiam diri dan inilah yang perlu kita ubah. Diharap kempen ini dapat memberi mass awareness kepada masyarakat di luar sana tentang bahaya sexual predators  dan perlunya kita membanteras mereka ini supaya kita dapat cipta environment yang lebih baik untuk anak kecil kita membesar,” kata Datin Che Nariza Hajjar Hashim, President PSC.

Lebih daripada 90% pendera seksual adalah individu yang rapat dengan si kecil. Mereka mungkin datuk, Pakcik atau dalam kes-kes tertentu, ibu bapa si kecil sendiri. Mereka juga mungkin seseorang yang mempunyai kuasa seperti cikgu untuk anak anda. Lihat video di bawah ini yang menerangkan senario berbeza berkenaan kes pencabulan kanak-kanak ini.

Setelah anda lihat ketiga-tiga video, pasti anda rasa benci dengan sexual predators ini. Didik anak anda untuk tahu perbezaan di antara sayang dan penderaan seksual di www.stopnurserycrimes.com dan bantu kami sebarkan.


Kempen ‘Tabahkan Hatimu, Sinarkan Ramadanmu’ Suntik Semangat Umat Islam Hadapi Situasi Mencabar

Ramadan tiba pada waktu dunia sedang menghadapi krisis yang tak pernah dijangkakan. Ramai menjadi mangsa keadaan tanpa kita sedari. Namun, cabaran inilah yang menjadikan kita kuat dan tabah menempuh setiap ujian.

Dalam kita membataskan aktiviti seharian, terdapat insan yang terpaksa berkorban tenaga dan meninggalkan keluarga tercinta demi menjalankan tanggungjawab sebagai petugas di barisan hadapan. Mereka inilah hero sebenar yang menjadi benteng penularan wabak COVID-19 di negara kita.

Macam yang kita tahu, tidak mudah menjadi petugas barisan hadapan negara. Ada yang berjuang menangani penyakit di hospital, berpanas di bawah terik mentari dan ada juga yang perlu menjaga dan mengawal ketenteraman masyarakat.

Memahami tugas berat yang harus dipikul oleh frontliners, Fraser & Neave Holdings Berhad (F&NHB) telah menjalankan tanggungjawab sosial mereka dengan menyumbangkan 500,000 barangan produk termasuk minuman 100PLUS dan kotak makanan khas kepada barisan hadapan di hospital dan balai polis untuk mereka berbuka puasa bagi memastikan mereka kekal hidrat dan bertenaga.

F&NHB telah bekerjasama dengan penyedia makanan tempatan yang terjejas sepanjang musim wabak, bagi menyediakan makanan kepada frontliners. Ini bagi memastikan penyedia makanan tempatan mendapat sokongan mengekalkan perniagaan mereka di saat getir.

Seperti tahun terdahulu, 100PLUS tidak pernah ketinggalan meraikan kedatangan bulan Ramadan. Namun tahun ini, banyak aktiviti yang menjadi penyeri bulan puasa seperti sembahyang terawih di masjid, bazar Ramadan dan jamuan berbuka tak dapat dianjurkan bagi mengekang penularan wabak ini.

F&NHB menerusi jenama ikoniknya 100PLUS, menyumbangkan satu juta barangan produk dan barangan keperluan kepada barisan hadapan negara, keluarga dan individu yang kurang bernasib baik melalui kempen Tabahkan Hatimu, Sinarkan Ramadanmu sepanjang bulan mulia ini.

Menurut Pengerusi F&NHB, Tengku Syed Badarudin Jamalullail, kempen ini mensasarkan untuk berkongsi rezeki, kegembiraan dan keberkatan Ramadan bersama komuniti yang kurang bernasib baik dan juga wira dan wirawati negara yang berpenat lelah setiap masa dalam memastikan keselamatan negara ketika krisis ini.

Tambahnya, Ramadan adalah bulan yang mulia dan melalui kempen ini juga mereka ingin menyebarkan mesej kebaikan kepada rakyat Malaysia, agar bersama-sama bangkit dengan penuh ketabahan, harapan dan kegembiraan dalam menangani krisis ini.

Dalam pada masa yang sama, pihak F&NHB juga tidak melupakan golongan yang kurang bernasib baik kerana sepanjang bulan suci ini, bantuan akan diberikan kepada 10,0000 keluarga yang terdiri daripada golongan B40 yang berpendapatan rendah, tiada tempat tinggal, rumah anak yatim dan rumah orang tua seluruh Malaysia termasuk Sabah dan Sarawak.

Bantuan yang diberikan ialah makanan kering seperti beras, minyak masak, tepung gandum berserta produknya seperti minuman isotonik 100PLUS, Teh dan Susu Soya F&N SEASONS, Susu UHT F&N Magnolia dan Tin Susu F&N. Selain itu, sumbangan penting lain seperti topeng muka, cecair sanitasi tangan dan lampin dewasa turut diedarkan.

100PLUS jelas menunjukkan solidariti mereka bersama rakyat Malaysia sepanjang tempoh yang sukar ini. Selain menghargai pengorbanan dan jasa barisan hadapan negara, tanpa melupakan golongan yang kurang bernasib baik menghadapi cabaran di bulan mulia ini.

Mungkin Ramadan dan Aidilfitri tahun ini tidak sama seperti tahun sebelumnya, namun itu tidak bermakna anda tidak boleh menyambutnya secara sederhana. Kalau anda hendak tahu, F&NHB menawarkan pakej khas bagi rangkaian produknya di F&N Life, kedai dalam talian yang memberikan lebih faedah kepada rakyat Malaysia.

Kalau dulu sajian kegemaran dibeli di bazar Ramadan, kini anda boleh masak sendiri dan menikmatinya dengan lebih selesa di rumah.

Jom bersama-sama kekal hidrat dengan 100PLUS. Barulah lebih segar dan bertenaga untuk melakukan tugas dan ibadah sunat sepanjang Ramadan ini. Untuk lebih info, follow Facebook rasmi 100PLUS. Kekal aktif, kekal sihat, dan kekal hidrat di rumah.

Tabahkan hati anda dan semoga Ramadan ini dapat memberi sinar baru kepada seluruh rakyat Malaysia!

Di bawah adalah kisah inspirasi sepanjang PKP berlangsung. Klik pada pautan di bawah.

Lelaki Ini Hasilkan Video ‘Stop Motion’ Hebat Guna Peralatan Di Rumah Sahaja

Hanya Rakam Menggunakan Telefon, ‘Channel’ YouTube Masakan Wanita Ini Kini Dibayar Google

Platform Baru unifi Ini Boleh Bantu Persiapan Raya Anda! Ramadan Tetap Ramadan, Raya Tetap Raya


Kempen ‘Vaxxed To Go’ Agoda Tawar Pelbagai Kelebihan Buat Individu Lengkap Vaksinasi

Selepas sudah lama duduk di rumah, inilah masanya untuk anda melancong bersama keluarga. Tahukah anda bahawa satu kempen istimewa telah dijalankan oleh Agoda buat anda yang sudah lengkap vaksinasi?

Kempen ‘Vaxxed To Go’ menawarkan pelbagai manfaat penginapan dan tawaran eksklusif untuk individu yang telah menerima vaksin. Kempen ini dilancarkan untuk mempromosikan percutian kepada rakyat Malaysia yang telah menerima vaksin dan sedia untuk keluar melancong semula.

Untuk pengetahuan anda, antara faedah tambahan yang ditawarkan adalah membolehkan pelancong yang lengkap vaksin untuk menikmati percutian yang lebih santai dengan kemudahan seperti keutamaan daftar masuk iaitu daftar masuk lebih awal atau daftar keluar lewat.

Bukan itu sahaja, anda juga boleh mendapatkan pelbagai diskaun harga untuk makanan dan minuman serta nikmati tawaran pengalaman unik di dalam hotel seperti pakej spa dan kesejahteraan.

Tawaran istimewa ini boleh ditebus mulai sekarang sehingga Jun 2022 dan anda boleh mendapat jaminan tempahan yang fleksibel melalui pilihan ‘EasyCancel’ Agoda dimana membolehkan anda membatalkan atau menukar tempahan penginapan sehingga 24 jam sebelum daftar masuk.

Lebih istimewa, anda juga boleh mendapatkan promosi istimewa ke taman tema terpilih dan layak untuk menebus satu tiket kanak-kanak jika membuat tempahan tiket taman tema. Promosi ini sah sehingga Mac 2022 dan hanya untuk 3 taman tema ini iaitu ESCAPE Penang, ESCAPE PJ atau KidZania.

Difahamkan, bagi setiap tempahan yang dibuat di bawah kempen ‘Vaxxed To Go’, Agoda akan menyumbangkan RM50 iaitu dengan jumlah maksimum RM125,000 kepada program vaksinasi Persatuan Bulan Sabit Merah Malaysia (MRCS) untuk menyantuni masyarakat yang terpinggir di dalam negara.

Sementara itu, kami kongsikan tempat penginapan menarik yang mungkin anda boleh cuba menginap pada pautan di bawah ini.

5 Hotel Terbaik Dengan Kolam Renang Berlatar Belakangkan KLCC

5 Hotel Di Malaysia Yang Sangat Unik Dan Bersejarah

Ini Tip & Trik Tempah Hotel Dengan Harga ‘Murah’ Anda Perlu Tahu


12 Keistimewaan Jadi OKU Berdaftar Dan Bagaimana Mendapatkannya

Sehingga tahun 2015, seramai 365,577 orang OKU telah didaftarkan di Jabatan Kebajikan Masyarakat(JKM). Jumlah ini sebenarnya tidak melambangkan jumlah sebenar OKU di Malaysia. Ini kerana OKU tidak diwajibkan mendaftar, dan dibuat atas dasar sukarela.

Namun begitu, tahukah anda terdapat pelbagai kemudahan dan keistimewaan yang disediakan oleh pihak JKM kepada OKU berdaftar?

1. Bantuan am
2. Elaun pekerja cacat
3. Geran pelancaran
4. Bantuan alat tiruan/ sokongan
5. Pusat pemulihan dalam komuniti
6. Institusi penjagaan dan pemulihan JKM
7. Bengkel terlindung
8. Pendaftaran dan pengeluaran kad kenal diri OKU
9. Khidmat nasihat dan kaunseling
10. Bantuan bagi OKU yang tidak berupaya (BTB).
11. Bantuan penjagaan OKU terlantar (BPOKUT).
12. dan, Keistimewaan lain seperti pengecualian cukai.

Untuk maklumat lanjut, sila lihat PAUTAN.

Selain itu pendaftaran OKU adalah amat digalakkan kerana ia membantu pihak JKM mencapai beberapa objektif.

1. Mengetahui bilangan, taburan dan kategori OKU di negara ini bagi maksud merancang program berkaitan dengan pencegahan, pendidikan, habilitasi dan rehabilitasi, latihan serta perkhidmatan.

2. Merancang penyediaan kemudahan yang bersesuaian dengan keperluan OKU.

3. Membolehkan OKU yang berdaftar mendapat perkhidmatan yang bersesuaian menurut keperluan berdasarkan tahap kefungsian / ketidakupayaan mereka.

Sebelum saya menerangkan tentang prosedur pendaftaran OKU, ada baiknya anda fahami dulu definisi OKU.

Mengikut Akta Orang Kurang Upaya 2008: OKU termasuklah mereka yang mempunyai kekurangan jangka panjang fizikal, mental, intelektual atau deria yang apabila berinteraksi dengan pelbagai halangan, boleh menyekat penyertaan penuh dan berkesan mereka dalam masyarakat.

Terdapat 7 kategori OKU yang boleh dipertimbangkan bagi tujuan pendaftaran OKU oleh Jabatan Kebajikan Masyarakat(JKM), iaitu:

Tidak dapat mendengar dengan jelas di kedua-dua telinga tanpa menggunakan alat bantuan pendengaran atau tidak dapat mendengar langsung walaupun dengan menggunakan alat bantuan pendengaran.

Tidak dapat melihat atau mengalami penglihatan terhad di kedua-dua belah mata walaupun dengan menggunakan alat bantu penglihatan seperti cermin mata atau kanta sentuh.

Tidak boleh bertutur sehingga menyebabkan gangguan berkomunikasi dengan sempurna dan tidak boleh difahami oleh mereka yang berinteraksi dengannya.

Keadaan ini adalah kekal atau tidak akan sembuh. Bagi kanak -kanak mestilah berdasarkan penilaian pada umur lima tahun ke atas.

Ketidakupayaan anggota badan sama ada kehilangan atau tiada suatu anggota atau ketidakupayaan di mana-mana bahagian badan yang mengakibatkan mereka tidak dapat melakukan aktiviti asas seperti penjagaan diri, pergerakan dan pertukaran posisi tubuh badan.

Masalah kecerdasan otak yang tidak selaras dengan usia biologikal.

Mereka yang tergolong dalam kategori ini adalah lewat perkembangan global, Sindrom Down, dan kurang upaya intelektual.

Kategori ini juga merangkumi keadaan yang menjejaskan kemampuan pembelajaran individu seperti Autisme (Autistic Spectrum Disorder), Attention Deficit Hyperactivity Disorder (ADHD) dan masalah pembelajaran spesifik seperti (Dyslexia, Dyscalculia dan Dysgraphia).

Keadaan penyakit mental yang teruk yang telah diberi rawatan atau telah diberi diagnosis selama sekurang-kurangnya dua tahun oleh Pakar Psikiatri.

Akibat daripada penyakit yang dialami dan telah menjalani rawatan psikiatri, mereka masih tidak berupaya untuk berfungsi sama ada sebahagian atau sepenuhnya dalam hal berkaitan dirinya atau perhubungan dalam masyarakat.

Kurang Upaya Pelbagai (Multiple Disabilities)- mempunyai lebih daripada satu jenis ketidakupayaan dan secara umumnya tidak sesuai diklasifikasikan dalam kategori satu hingga enam.

1. Muat turun borang Borang Permohonan Pendaftaran Orang Kurang Upaya BPPOKU (Pindaan 1/2012). Sila lihat PAUTAN.

3. Serahkan BPPOKU kepada doktor yang merawat.

Doktor akan mengisi Bahagian D, E, F, G, H, I, J dan K. Setelah itu borang akan diserahkan kembali kepada pemohon.

Bagi masalah kurang upaya mental, ia perlu diisi oleh doktor psikiatri.

4. Serahkan BPPOKU yang sudah dilengkapkan berserta dokumen sokongan seperti salinan sijil kelahiran atau Kad Pengenalan dan 4 keping gambar berukuran passport, ke mana-mana Pejabat Kebajikan Masyarakat Daerah/Jajahan/Bahagian.

5. Proses pendaftaran dan pengeluaran kad OKU mengambil masa 1-3 bulan.

Walaupun OKU tidak diwajibkan berdaftar, ada beberapa perkara yang menyebabkan OKU perlu mendaftar pada JKM.

Contohnya; tanpa kad OKU, OKU tidak boleh memohon lesen memandu OKU dan mendapat kelulusan pengubahsuaian kenderaan OKU daripada Jabatan Pengangkutan Jalan.

Jabatan Kebajikan Masyarakat (JKM) sedang mengadakan Kempen Pendaftaran OKU pada 10 Oktober 2016 (hari ini), bermula jam 8 pagi di Hospital Rehabilitasi Cheras (HRC).

Jika ada ahli keluarga atau rakan kurang upaya yang masih belum mendaftar sebagai OKU, boleh datang ke HRC. JKM akan buka kaunter pendaftaran dan pertanyaan.

2. Keistimewaan dan kemudahan untuk OKU berdaftar: Sini

Ikuti saya jika ingin mengetahui lebih lanjut tentang prosedur pendaftaran lesen memandu OKU dan permohonan pengubahsuaian kenderaan OKU.

Anda juga boleh mengikuti Dr. Kamarul Ariffin Nor Sadan di #MedTweetMY.


Kemudahan Tambah Nilai Di Plaza Tol Ditutup Sempena Musim Tahun Baharu Cina

Sekiranya anda bakal memandu pulang ke kampung atau bercuti sempena musim Tahun Baharu Cina ini, pastikan anda rancang perjalanan dan menambah nilai kad Touch ‘n Go anda dengan lebih awal untuk mengelakkan daripada perkara yang tidak diingini.

Hal ini kerana pihak PLUS secara rasminya telah mengumumkan penutupan lorong tambah nilai sepanjang lebuh raya bermula 22 Januari 2020 sehingga 3 Februari 2020.

Penutupan lorong tambah nilai ini dibuat bagi mengurangkan kesesakan lalu lintas sekaligus membuatkan para pemandu terpaksa bersesak semasa di plaza tol. Menurut PLUS, dijangkakan lebih dua juta kenderaan bakal menggunakan akses Lebuhraya Utara–Selatan sepanjang musim Tahun Baharu Cina ini.

Meskipun tanpa akses lorong tambah nilai, pihak Touch ‘n Go telah menawarkan sebanyak 67 kiosk layan diri serta 34 stesen minyak terpilih bagi memudahkan pengguna menambah nilai Touch ‘n Go.

Pada minggu lalu, Shell Malaysia telah mengumumkan tiada lagi caj 50 sen buat pengguna yang tambah nilai Touch ‘N Go di 27 stesen Shell terpilih.

Tiada Lagi Caj 50 Sen Bagi Tambah Nilai Touch ‘N Go Di Shell Malaysia

PLUS Kekal Milik Kerajaan, Kadar Tol Bakal Diturunkan Sebanyak 18%


Kemudahan Visa ‘Dicabuli’, Lebih 95% Pelancong China Dan India Tiada Rekod Keluar Malaysia

Tahun 2020 merupakan Tahun Melawat Malaysia dan pastinya pelbagai promosi telah dilakukan oleh negara kita untuk menarik ramai pelancong. Akan tetapi, ada satu berita yang cukup mengejutkan kerana ada segelintir pelancong masuk ke negara kita dan tidak keluar semula.

Difahamkan, hampir 95% atau kira-kira 100,000 pelancong dari China dan India yang melawat ke negara ini pada tahun 2016 hingga tahun lalu didapati tiada rekod tarikh keluar. Hal ini diketahui menerusi laporan Ketua Audit Negara 2018 Siri 2.

Malah, pengauditan itu mendapati bahawa kira-kira 1.26 juta warga China dan 295,634 warga India masih diproses secara manual di bawah MyIMM. Selain daripada itu, terdapat kelemahan dalaman yang serius dalam pelaksanaan Sistem Maklumat Pendaftaran Pelancong Elektronik (eNTRI) dan MyIMMs ketika proses di pintu masuk pelancong.

Sebelum ini, Menteri Luar, Saifuddin Abdullah berkata kerajaan berhasrat melonggarkan syarat kemasukan pelancong China yang melawat Malaysia pada tahun Melawat Malaysia 2020. Jika dilihat pada angka ini pastinya ia sesuatu yang membimbangkan kerana pelancong-pelancong tidak dapat dikesan rekod keluar dan akan memberikan kesan kepada negara kelak.

Pada pandangan anda, wajarkah negara kita mengetatkan permohonan visa pelancong atau sebaliknya? Sebut tentang Tahun Melawat Malaysia, pastinya tempat-tempat ini akan menjadi tarikan kepada pelancong.

Setelah Ditutup Hampir Setahun, Taman Tasik Titiwangsa Bakal Dibuka Semula

Taman Tema Air Pertama Di Langkawi Dilancarkan Menawarkan 12 Permainan Menarik

Pasar Vietnam Terbesar Bakal Dibuka Di Malaysia Pada Tahun Depan


Kemunculan Mee Goreng Malaysia Dalam Apple Event Buat Netizen Bangga

Malam tadi acara sulung Apple dengan tema Spring Loaded telah dianjurkan dan memperkenalkan rangkaian produk baru yang bakal dilancarkan tidak lama lagi. Ramai peminat Apple menzahirkan keterujaan mereka apabila melihat produk-produk yang diumumkan seperti AirTag dan sebagainya.

Akan tetapi, menjadi bualan netizen apabila mee goreng membuat kemunculan dalam acara tersebut. Untuk pengetahuan anda, gambar mee goreng beserta perkataan Malaysia muncul pada skrin iMac baharu.

Apple Event malam tadi ada Mee Goreng la. Tahu2 je bulan puasa kan 😂 https://t.co/hrF4v8q4cX pic.twitter.com/fpO9C4jd05

— mdamiruzri ➐ (@mdamiruzri) April 21, 2021

Lantaran itu, rata-rata netizen berasa terkejut dan bangga kerana antara makanan kegemaran rakyat Malaysia muncul dalam acara Apple yang ditonton ramai orang di seluruh dunia.

Bangga jap Apple tunjuk mee goreng dalam iMac terbaharu #AppleEvent

Mee Goreng were advertised on iMac launch #AppleEvent

I SAW MEE GORENG. IN AN APPLE KEYNOTE. MALAYSIA BOLEH #AppleEvent

Aku perasan td ada perkataan mee goreng kat apple event..

— Sang Taruna (@simunjan46) April 20, 2021

Malah, para netizen turut mengatakan kemunculan mee goreng dalam acara tersebut sedikit sebanyak mempromosikan makanan Malaysia di mata dunia. Adakah anda perasan kemunculan mee goreng dalam acara itu semalam dan apa pendapat anda akan perkara itu?

Sementara itu, kami kongsikan beberapa artikel berkaitan pelancaran produk baru di acara Apple semalam pada pautan di bawah ini.

Lebih Feminin Dan Ceria, Apple Perkenalkan iPhone 12 Dengan Warna Ungu

Apple Lancarkan AirTag Bagi Memudahkan Pengguna Mencari Barang Dengan Mudah


Kemunculan Pelakon Malaysia Dalam Filem Sekuel ‘Train To Busan’ Buat Netizen Teruja

Selepas lama bercuti dan ditutup operasi bagi mengekang penularan wabak COVID-19 sebelum ini, panggung wayang di Malaysia akhirnya kembali dibuka bulan ini.

Tambah manis, pembukaan kembali operasi panggung wayang di Malaysia dimeriahkan lagi dengan tayangan sekuel kepada filem blockbuster Korea, Train To Busan dengan tajuk Peninsula.

Bagaimanapun, apa yang mencuri perhatian dalam sambungan kepada filem Train To Busan yang pertama kali diterbitkan empat tahun lalu ini adalah apabila salah seorang pelakon dari Malaysia dilaporkan turut membintangi filem tersebut.

Perkara itu menjadi topik perbualan di media sosial selepas beberapa personaliti yang menghadiri tayangan filem itu mula berkongsikan mengenainya di akaun media sosial mereka.

Antara individu yang berkongsikan mengenai perkara itu adalah pelakon Hairul Azreen di Instagram story-nya dan juga personaliti YouTube, ZhafVlog yang memaklumkan mengenai penampilan pelakon dari Malaysia itu.

Perkenalkan @therealbellarahim , seorang pelakon teater Malaysia yg menjadi watak cameo di dalam filem blockbuster Korea Selatan, PENINSULA! pic.twitter.com/0fnUUSFhPv

Walaupun dikhabarkan hanya membuat cameo atau penampilan yang tidak terlalu lama dalam filem tersebut, namun penampilannya dalam filem sekuel kepada Train To Busan sebagai penyelamat mangsa serangan zombie sudah cukup untuk membuatkan netizen di negara ini teruja.

Dalam ruangan reply di hantaran ZhafVlog itu, rata-rata netizen tidak dapat menyembunyikan keterujaan mereka dan tidak kurang juga mereka yang menonton seakan ‘perasan’ dengan pelakon tersebut kerana beliau difahamkan menggunakan lambang bendera Malaysia di bajunya dalam filem tersebut.

— ADIBAH NOOR 🇲🇾😼 (@adibahnoor) July 15, 2020

Jane! Patut lah badge dekat lengan dia ada tag Malaysia.

Patutlah semalam tengok dekat baju Jane ada lambang Malaysia wahhh!! 😍

Menggunakan nama @thebellarahim yang di- tag Hairul Azreen dalam Instagram story-nya kami turut menemui apa yang difahamkan merupakan akaun media sosial kepada pelakon tersebut .

Dan seperti yang dijangkakan, pelakon tersebut mengakui sendiri beliau sebelum ini pernah berlepas ke Korea Selatan untuk berlakon dalam filem tersebut menerusi hantaran terbaru yang dibuatnya.

Bando = Peninsula Tahun Lepas Bella berhijrah ke korea untuk berlakon #traintobusanpresentspeninsula #bellarahim #korea #malaysianactress

A post shared by  Bella Rahim (@therealbellarahim) on Jul 15, 2020 at 6:39pm PDT

Penampilan pelakon tempatan di peringkat antarabangsa bukanlah sesuatu yang baru malah pelakon veteran Aznah Hamid sebelum ini juga pernah membintangi filem Tamil bersama Rajinikanth. Baca mengenainya di pautan di bawah.

Netizen Tergamam Bila Tahu Aznah Hamid Pernah Jadi Heroin Rajinikanth

Pawagam Berkonsep Tonton Dalam Kereta Pertama Bakal Dibuka Di Malaysia

Pawagam ‘Patuh Syariah’ Pertama Di Terengganu Ini Asing Tempat Duduk Ikut Jantina Curi Perhatian Netizen


‘Kemunculan’ Semula Tengku Permaisuri Selangor Sebagai Pembaca Berita Raih Perhatian Ramai

Semalam, Tengku Permaisuri Selangor Tengku Permaisuri Norashikin Abdul Rahman telah membuat kemunculan istimewa di slot Berita Perdana Khas pukul 8 di saluran TV1, RTM.

Menurut laporan, baginda tampil menyampaikan berita berhubung isu semasa negara kira-kira 15 minit bersempena sambutan ulang tahun Radio Televisyen Malaysia (RTM) ke-75.

#VIRAL Duli Yang Maha Mulia Tengku Permaisuri Selangor mencemar duli membaca berita perdana sempena ulang tahun Radio Televisyen Malaysia (RTM) ke-75.

— Media Selangor (@Media_Selangor) April 1, 2021

1 April 2021 ~ Sempena Hari Ulang Tahun RTM ke-75, DYMM Tengku Permaisuri Selangor Tengku Permaisuri Norashikin berkenan mencemar duli menerima undangan daripada Bilik Berita RTM untuk menyampaikan berita secara langsung dalam slot @beritartm jam 8 malam.@RTM_Malaysia pic.twitter.com/vBqP3stcP9

— Selangor Royal Office (@SelangorRoyal) April 1, 2021

Berita yang disiarkan pada jam 8 malam itu terlebih dahulu memaparkan momen-momen ketika Tengku Permaisuri mula menjadi pembaca berita di RTM. Malah, ini merupakan kemunculan kali pertama baginda di kaca TV selepas ditabalkan menjadikan Permaisuri Selangor lima tahun lalu.

Kemunculan istimewa itu membuatkan netizen berasa teruja dan ada yang meluahkan rasa rindu melihat Tengku Permaisuri menjadi pembaca berita. Bukan itu sahaja, rata-rata netizen berasa kagum dengan kepetahan baginda walaupun sudah lama tidak berada di kaca TV sebagai pembaca berita.

Her voice is still soothing and warm <3 It brings me back to my family's typical 8pm when all of us siblings were sitting at the living room doing our homework

Tengku Permaisuri Norashikin (Permaisuri Selangor) kembali baca Berita P… https://t.co/ooYrl55Lm5 via @YouTube

Nostalgia & She looks the same! https://t.co/O10TIG3Cmo

— Joshua Lopez (@jalphonsalopez) April 2, 2021

Cantik gila DYMM Tengku Permaisuri Selangor, muka macam umur 30an je 💕💕

— Che Wan • PruBSN Takaful (@wanfarlee95) April 1, 2021

sanggup tengok berita tv1 malam ni sebab nak tengok tengku permaisuri selangor baca berita

— MustaqimMislahu (@KikiMUsam) April 1, 2021

Bukan itu sahaja, para netizen turut memuji penampilan baginda semalam yang dikatakan cukup elegan dan cantik. Kali terakhir baginda tampil sebagai pembaca berita adalah pada 31 Ogos 2016 lalu. Sepanjang karier baginda sebagai pembaca berita, baginda pernah merangkul beberapa anugerah penyampai terbaik.

Sementara itu, kami kongsikan beberapa artikel yang sedang jadi bualan netizen pada pautan di bawah ini.

Kongsi Ciapan Sindiran, Tealive ‘Troll’ Pesaing Syarikat Buat Netizen Tergamam

Produksi Drama Rosakkan Khazanah Negara, Perak Bakal Ambil Tindakan Tegas Dan Tuntut Ganti Rugi


Kemunculan Tandatangan Tun Mahathir Dalam Siri Drama Netflix Curi Perhatian Netizen

Netflix merupakan laman penstiman kegemaran ramai untuk ‘binge watch’ drama, filem, dan juga dokumentari. Tidak dapat dinafikan, konten yang disajikan Netflix kepada penggunanya akan menghiburkan para pengguna.

Terbaharu, jadi buah mulut netizen apabila melihat kemunculan tandatangan Tun Mahathir sebagai Perdana Menteri Malaysia dalam sebuah siri drama sejarah The Crown.

A scene from The Crown, season 4 episode 8 where the Head of Commonwealth in 1985 signed a unanimous declaration to sanction the Apartheid regime in South Africa. Itu tangan Margaret Thatcher, about to sign the declaration.

Signature Tun M pun ada! 💪🏼 pic.twitter.com/kp0tb29t0j

Tandatangan Pemimpin negara Komanwell dipaparkan dalam siri Netflix "The Crown". Tengok yang tengah tu, Tandatangan Tun M.

Love teruksss!!! ❤❤❤@chedetofficial pic.twitter.com/byZAHeyWBp

— Kak Ton ❤ Ketua Pengarah J-KOM (@AzfarinazAmran) December 20, 2020

A scene from Netflix series, The Crown, season 4 episode 8 where the Head of Commonwealth in 1985 signed a unanimous declaration to sanction the Apartheid regime in South Africa. Itu tangan Margaret Thatcher, about to sign the declaration.

— Ekemalz Taufek ™ (@Ekemalz) December 22, 2020

Bukan itu sahaja, para netizen juga berasa terkejut akan ‘details’ yang ditunjukkan dalam siri tersebut. Malah, ada juga yang berharap sejarah seperti ‘The Dawn Raid’ dan kempen ‘Buy British Last’ turut akan muncul dalam siri tersebut.

he actually stood behind Thatcher in the actual photo ha ha pic.twitter.com/VxKaXRGcw2

— amirul hadi (@amirulhadi87) December 22, 2020

It is awesome #thecrown make historically accurate series. I see former Singapore Prime Minister and Malaysia Prime Minister signature. https://t.co/fJgbdclUpm

— lady syafinaz 🐯🇲🇾🌺 (@JamainSyafinaz) December 21, 2020

Dah habis layan season 4 Dan sayangnya takda dimasukkan insiden 'Dawn Raid' kerana season ni lebih menumpukan kepada hubungan Diana-Charles dan juga hubungan antara Margeth Thetcher dgn the Queen. Even pasal Falklands War pon diorang briefly je ceritakan.

— Jeff And Iguana (@IguanaKingdom) December 21, 2020

Ada episode Queen mai datang rombongan ke Sukan Komanwel 98 pun ok jugak. Haha pic.twitter.com/B0sfVzDDc8

— Cikgu Teacher Sifu 🇲🇾 (@Sylarius) December 21, 2020

Untuk pengetahuan anda, The Crown ialah sebuah drama sejarah melalui siri televisyen mengenai pemerintahan Ratu Elizabeth II. Ketika ini, The Crown baru sahaja tamat siri keempat dan ramai sudah menantikan siri kelima ditayangkan.

Bagi anda yang menonton, adakah anda perasan akan ‘small details’ seperti tandatangan Tun Mahathir ini dalam drama bersiri The Crown ini? Jika belum menonton, mari kita sama-sama menontonnya.

Tahukah anda bahawa syiling lama Malaysia pernah muncul dalam drama bersiri Netflix? Klik pautan di bawah untuk ketahui lebih lanjut.

Drama Bersiri Netflix The Spy Gunakan Duit Syiling Lama Malaysia Curi Perhatian Netizen

Drama Bersiri Netflix ‘Another Life’ Pilih Rambutan Sebagai Buah Dari Angkasa Lepas

Kota Kinabalu ‘Dipetik’ Dalam Drama Korea Buat Netizen Terkejut Dan Bangga